Azərbaycanın ilk folklorşünas alimi\nGörkəmli alim, istedadlı dramaturq, gözəl müəllim Məmmədhüseyn Abbasqulu bəy oğlu Təhmasib 12 aprel 1907-ci ildə Naxçıvanda anadan olmuşdur. Hər bir əsilli ailə kimi ruhani tacir Abbasqulu bəyin də ailəsini əhatə edən mədəni mühitdə dini dəyərlər, xalq ədəbiyyatı və yazılı sənət əsərləri başlıca yer tutmuşdur. Üstəlik ailənin böyük oğlu Rza Təhmasibin Tiflisdəki 8 illik kommersiya məktəbini bitirməsi bu mühitdə rus və Avropa mədəniyyəti nümunələrinin də təsirinə şərait yaratmışdır. M.Təhmasib "Məktəbi-tərbiyə"də oxumuş, qardaşı Rza Təhmasibin rejissor kimi tamaşaya qoyduğu, özünün Kefli İsgəndəri oynadığı "Ölülər"də kiçik qardaş Cəlal obrazını ifa etmiş, geniş mütaliəsi ilə seçilmişdir. M.Təhmasib Bakıya gəlmiş, texnikuma daxil olmuşdur. 1928-ci ildə Azərbaycan Mərkəzi Beynəlmiləl Pedaqoji Texnikumunu (indiki Azərbaycan Dövlət Pedaqoji Kolleci) bitirən M.Təhmasib iki il müəllim işlədikdən sonra Azərbaycan Pedaqoji İnstitutunun filologiya fakültəsinə qəbul olunmuş, ali təhsili başa vurandan sonra Kürdəmir, Əli Bayramlı (indiki Şirvan) və Göyçay bölgələrində müəllim kimi fəaliyyət göstərməklə yanaşı, nənəsi Nazlı xanımın, bibisi Durna xanımın təsiri ilə qəlbində oyanmış el ədəbiyyatına məhəbbətin təsiri ilə folklor nümunələri toplamışdır.\nPedaqoji fəaliyyət göstərməklə yanaşı, folklor toplamağa və bu istiqamətdə ilkin araşdırmalara başlayan filoloq 1938-ci ildə artıq Azərbaycan Dövlət Universitetində folklordan mühazirələr oxuyurdu. O, həm müəllim kimi çalışır, həm də folklorumuzun qədim növlərindən olan mövsüm və mərasim nəğmələrini öyrənib tədqiq edir, bayatı, lətifə, nağıl və dastan nümunələrini yazıya alırdı.\n1941-1945-ci illərdə ədəbi işçi kimi Azərbaycan radiosunda çalışan M.Təhmasib müharibə dövründə diktor kimi fəaliyyət göstərmiş, aydın diksiyalı səsi, duyumlu və orijinal oxusu ilə Azərbaycanın "Levitanı" adını almışdır.\nBöyük yaradıcılıq eşqi və həvəsi ilə yaşayan M.Təhmasib radioda çalışmaqla yanaşı, bayatı və başqa folklor nümunələri toplamağa davam etmişdir. Onu daha çox Nizami əsərlərinin təsiri ilə yaradılmış el ədəbiyyatı nümunələri maraqlandırmışdır. O, bu sahədə işi H.Əlizadə ilə birlikdə başa vurmuşdur.\nÖtən əsrin 40-cı illəri M.Təhmasib yaradıcılığında xüsusi bir mərhələ olmuşdur. Belə ki, 1943-cü ildə Nizami adına Dil və Ədəbiyyat İnstitutunda "Xalq ədəbiyyatımızda mövsüm və mərasim nəğmələri" mövzusunda əsəri üzərində işə başlayan M.Təhmasib həmin il nəşr olunan ikicildlik "Azərbaycan ədəbiyyatı tarixi"ndə bir fəsil elmi-tədqiqat işini geniş oxucu auditoriyasına təqdim etmişdir.\nM.Təhmasib 1945-ci ildə namizədlik dissertasiyasını uğurla müdafiə edərək Azərbaycan EA-nın Nizami adına Dil və Ədəbiyyat İnstitutunun folklor şöbəsinə müdir təyin olunmuşdur. Folklorumuzun ən qədim janrlarından biri olan mövsüm və mərasim nəğmələrini müqayisəli şəkildə tədqiq və təhlil edən, bu gün də elmi əhəmiyyətini itirməyən fikirlər məhz M.Təhmasib tərəfindən söylənilmişdir. "Xalq ədəbiyyatımızda mövsüm və mərasim nəğmələri" Azərbaycan folklorşünaslığında ilk irihəcmli elmi-tədqiqat əsəri, ilk namizədlik dissertasiyası olmuşdur.\nBundan sonrakı təqribən 20 illik bir dövr M.Təhmasibin həyatında çox mühüm bir mərhələ olmuşdur. Belə ki, o, Azərbaycanı kəndbəkənd gəzmiş, qədim əlyazmaların haşiyələrindəki, cüng və yaddaşlardakı müxtəlif janrlı el sənəti nümunələrini səbr və təmkinlə yazıya alıb sistemləşdirmiş, tərtib edib nəşrini reallaşdırmış, ön sözlər yazmış, şərhlər hazırlamış, araşdırmalar aparmışdır.\nBu illər ərzində M.Təhmasib həm toplama işləri ilə məşğul olmuş, həm araşdırmalar aparmış, həm də doktorluq dissertasiyası üzərində çalışmışdır.\nBütün bunlarla yanaşı, görkəmli alim folklorşünas kadrların hazırlanmasında yaxından iştirak etmişdir: elmi rəhbər olmuş, opponent kimi çıxış etmişdir.\nM.Təhmasib həm də bədii yaradıcılıqla məşğul olmuş, bir neçə pyes yazmış, iki ssenari qələmə almışdır. Professor M.Təhmasib 1982-ci ildə sentyabr ayının 3-də dünyasını dəyişmişdir. Böyük alimin Azərbaycan folklorunun toplanılması, tədqiqi və nəşri sahəsində başladığı işlər yetirmələri və xələfləri tərəfindən davam etdirilməkdədir.\nZəngin folklorumuzun toplayıcısı, təbliğatçısı\n"Folklorun istər nəşri, istərsə də tədqiqi ancaq səmərəli toplama işinə istinad edir", - fikri böyük bir elmi həqiqətin ifadəsidir.\nM.Təhmasib Azərbaycan folklorunun bir fənn kimi tədrisi sahəsində ilk addımlar atmış, kursun proqramını hazırlamış, mühazirələri ilə diqqəti cəlb etmişdi. Sonra tarixi-ictimai şəraitlə bağlı iş yeri dəyişiləndə, radioda əməkdaşlıq edəndə də o, folklor toplamaqdan qalmamışdır.\nOnun toplayıcılıq sahəsində ilk uğuru "Nizami əsərlərinin el variantları" olmuşdur. "Nizami əsərlərinin el variantları" adlı 20 çap vərəqi həcmində kitab mütəfəkkir şairin 800 illik yubileyi münasibətilə Hümmət Əlizadə ilə Məmmədhüseyn Təhmasibin birgə toplayıb tərtib etdikləri dəyərli mənbə idi. Azərbaycan el ədəbiyyatının, yaddaş ədəbiyyatının bu qüdrətli biliciləri milli folklordan qaynaqlanaraq Azərbaycan ədəbiyyatına dünya şöhrəti qazandıran şairin əsərlərinin təsiri ilə yaradılmış, xalq tərəfindən maraqla qarşılanaraq kütləviləşən, folklorlaşmış əfsanə, nağıl və dastanları yaddaşlardan yazıya köçürməklə folklorşünaslıq elmi üçün yeni tədqiqat obyekti araya-ərsəyə gətirmişdilər.\nAzərbaycan folklorunun müxtəlif mövzulu, vahid və sevimli ədəbi qəhrəmanı Molla Nəsrəddin lətifələri təbiətən ciddi, lakin atmacaları böyük gülüş doğurmuş M.Təhmasibin toplama, tərtib və tədqiq obyektlərindən olmuşdur. Lətifələrimizin elmi tədqiqinin əsasının qoyulması, sistemli şəkildə toplanılması, nəşri də M.Təhmasibin adı ilə bağlıdır. Onun toplayıb tərtib etdiyi, nəşrinə nail olduğu "Molla Nəsrəddin" lətifələri dil-üslub xüsusiyyətləri, milli-bəşəri motivlərin obrazlı-lakonik ifadə zənginliyi ilə diqqəti cəlb edir. M.Təhmasib lətifələrlə bağlı araşdırmalarında lətifələrin yaradılmasında ayrı-ayrı fərdlərin rolunu qəbul etmiş, bunların sonradan ağızdan-ağıza keçərək, cilalanaraq kollektiv məhsuluna çevrildiyini təsdiqləmişdir.\nAzərbaycan nağıllarının toplanılması və tərtibində, nəşri və təhlilində də M.Təhmasibin xidmətləri böyük və danılmazdır. Hələ ötən əsrin 60-cı illərində nağıllarımızdan ibarət iki cildliyin rus dilində nəşrində, sonralar 5 cildlik "Azərbaycan nağılları"nın tərtibi və nəşrində Ə.Axundov, N.Seyidovla... birlikdə M.Təhmasib elmi hünər göstərmiş, ön söz və şərhləri ilə nəşrlərin elmiliyini təmin etmişdir.\nOnun tərtib etdiyi nağıllar kitabı 1965-ci ildə "Qisseyi-Azərbaycan" adı ilə Tehranda farsca nəşr olunub.\nProfessor M.Təhmasib şifahi ədəbiyyatımızın qədim, zəngin və möhtəşəm janrı olan dastanların toplanılması sahəsində də ciddi işlər görmüşdür. Belə ki, folklor şöbəsinin xətti ilə çoxsaylı dastanlarımızın müxtəlif variantları yazıya alınmış, müqayisələr aparılmış, daha geniş yayılmış variant əsas götürülərək 5 cildlik "Azərbaycan dastanları" 60-cı illərdə işıq üzü görmüşdür.\nM.Təhmasibin həmin nəşrə yazdığı geniş müqəddimədə dastanın bir janr kimi ədəbi-bədii xüsusiyyətləri şərh olunmuş, bu janrın tarixən daşıdığı adlara aydınlıq gətirilmişdir. Azərbaycan dastançılığının ənənələri geniş izah olunan müqəddimədə aşıq, buta, buta verilməsi, buta vermədə Xızır İlyas, nurani dərviş, Həzrət Əli kimi obrazların bədii-estetik funksiyaları haqqında məlumatlar əksini tapmış, ayrı-ayrı dastanların mövzu və motiv müxtəlifliyinə toxunulmuşdur.\nDünya xalqlarının eposları ilə müqayisədə ləyaqətli yer tutan "Koroğlu"nun ən mükəmməl nəşri M.Təhmasibin çoxillik əməyinin məhsulu sayılır.\nEposa müqəddimə və şərhlər yazmış M.Təhmasib "Koroğlu" ilə bağlı araşdırmalarını bununla bitirməmişdir. Professor M.Təhmasib doktorluq dissertasiyalarından birinə yazdığı rəydə "Koroğlu" eposu ilə bağlı qeyd etmişdir: "Öz yayılma vüsətinə görə dünya eposunda "Koroğlu" kimi bir əsər təsəvvür etmək çətindir. O, din və dil ayrılıqlarına baxmayaraq, orta əsrlərdə çox möhkəm olmuş bütün siyasi-inzibati sərhədləri aşmış, ən azı Qafqaz, İran, Əfqanıstan, Orta Asiya, Ərəbistan, Sibir və Avropanın bir sıra xalqları içərisində çox geniş şəkildə yayılmış, variantlar, versiyalar əmələ gətirmişdir".\nProfessor M.Təhmasib "Dədə Qorqud boyları haqqında" məqaləsində "Dədə Qorqud" boylarının sonrakı dövr dastanlarımıza təsiri faktlarına toxunmuş, yeni araşdırmalar üçün bir növ istiqamət vermişdir.\n"Bir tarixi həqiqətin eposdakı izləri" adlı məqalə 1981-ci ildə yazılmışdır. M.Təhmasibin bu son məqaləsi Qorqudşünaslıq qarşısında yeni elmi istiqamətlər açmışdır. "Konseptual səciyyə daşıyan" (M.Qasımlı) bu məqalədə folklorşünas alim tarixi-ədəbi araşdırmalar aparmış, eposdakı tarixi həqiqətin izlərini inam və səbrlə, diqqət və obyektivliklə, dəqiqlik və mənbələrə istinad etməklə təsvir, şərh etmişdir. Beləliklə, folklorşünas alim böyük tarixi fakt və ədəbi həqiqət olan eposun Azərbaycanla bağlılığını təsdiqləyən onlarca fikrin sayını artırmışdır.\nProfessor M.Təhmasib toplayıcı və naşir kimi xalqa xidmət etmiş, Qorqudşünaslığa öz töhfəsini vermiş, Koroğluşünaslıq elmi məktəbini yaratmış, lətifələrin nəşrini öz adı ilə bağlamışdır.\nM.Təhmasib Azərbaycanda, eləcə də keçmiş Sovet İttifaqında, Türkiyə və İranda epos nəzəriyyəsi sahəsində görkəmli mütəxəssis kimi qəbul olunmuşdu. 60-70-ci illərdə eposşünaslıqla bağlı elmi konfrans və seminarlarda böyük alim kimi onun adı çəkilmiş, fikirlərinə mənbə kimi yanaşılmışdır.\nOnun mövsüm və mərasim nəğmələrini araşdırdığı namizədlik, eposşünaslığın fundamental əsaslarından olan doktorluq dissertasiyası buna zəmin olmuşdur.\n1965-ci il Azərbaycan folklorşünaslığı tarixində əlamətdar bir il sayılır: həmin il respublikamızda elmlər doktoru alimlik dərəcəsi almaq üçün birinci dissertasiya müdafiə olmuşdur. "Azərbaycan xalq dastanları (orta əsrlər)" adlı dissertasiya əslində 30 illik axtarışın bəhrəsi, Azərbaycan eposşünaslığının fundamental tədqiqinin nəticəsi idi.\nHəcminin kəmiyyət, məzmununun keyfiyyət göstəricilərinə görə ümumtürk xalqları və eləcə də ümumdünya eposşünaslığında yüksək dəyərləndirilən "Azərbaycan xalq dastanları (orta əsrlər)" doktorluq dissertasiyası keçmiş İttifaq miqyasında elmi ictimaiyyət tərəfindən böyük maraqla qarşılanmışdır. Belə ki, Sovetlər zamanı Özbəkistan SSR EA-nın akademikləri: fəlsəfə elmləri doktoru, professor Vahid Zahidov, filoloji elmlər doktoru, professor Abdullayev, Türkmənistan SSR EA-nın akademiki B.A.Karrıyev, professor A.Kəkilov, filoloji elmlər doktoru, professor M.Y.Çikovani, Qaraqalpaq Ədəbiyyat, Tarix və Dil İnstitutunun professoru K.M.Maksetov, Berlin Humbolt Universitetinin professoru K.Həzayi, Bolqarıstan alimlərindən professor R.Mollof və başqaları "Azərbaycan xalq dastanları" əsərini türkologiya aləmində yaxşı bir təşəbbüs adlandırmış, bütün türk xalqları, hətta, ümumiyyətlə, Şərq xalqları şifahi ədəbiyyatının tədqiqində onu bir örnək kimi qiymətləndirmişlər. Dastanların müəllif tərəfindən irəli sürülmüş yeni təsnifatını alimlər başqa xalqların eposu üçün də yaxşı bir nümunə kimi qəbul edir, M.Təhmasibin bu əsəri ilə sovet folklorşünaslıq elmini zənginləşdirmiş olduğundan danışırdılar...\nİstedadlı dramaturq, ssenarist\nMəmmədhüseyn Təhmasib görkəmli folklorşünas alim, tanınmış və fədakar şifahi ədəbiyyat toplayıcısı və naşiri olmaqla yanaşı, həm də istedadlı ədib, C.Cabbarlı, S.Vurğun ənənələrini davam etdirən orijinal üslublu dramaturq olmuşdur.\n1939-cu ildə M.Təhmasibin folklor motivlərini dedektiv janrın elementləri ilə üzvi şəkildə əlaqələndirdiyi "Bahar" pyesi yaranır. Əsər gənc rejissor Mehdi Məmmədovun quruluşunda Kirovabadda (indiki Gəncə), sonra Bakıda Dövlət Dram Teatrında tamaşaya qoyulur, böyük maraqla qarşılanır. Onun "Aslan yatağı" pyesi Böyük Vətən müharibəsi illərində Krım tatarlarının faşizmə qarşı mübarizəsinə həsr olunub. Əsər 1942-ci ildə dövlət teatrının səhnəsində oynanılıb. Az sonra Krım tatarlarına inamsızlıq yarandığı üçün onlar Orta Asiyaya sürgün edildiklərinə görə əsər repertuardan çıxarılıb.\n1955-ci ildə M.Təhmasibin Azərbaycan folklorunun poetikası əsasında qələmə aldığı "Çiçəkli dağ" pyesi Gənc Tamaşaçılar Teatrının səhnəsində oynanılır. Tamaşanın quruluşçu rejissoru Moskvada ali təhsil almış Ağaəli Dadaşov idi. Ondan bir il sonra nəinki təkcə Azərbaycan şifahi xalq ədəbiyyatının, eləcə də Türk və Şərq xalqlarının folklorunun bilicisi Təhmasibin hind ədəbiyyatının şah əsəri "Kəlilə və Dimnə"nin motivləri əsasında qələmə aldığı "Hind nağılı" adlı pyesi göstərilir. Əsərin başlıca ideyası budur: "Başqasına quyu qazan özü düşər".\n"Çiçəklənən arzular", "Çiçəkli dağ", "Bahar", "Aslan yatağı", "Hind nağılı" pyesləri onun qələminin məhsullarıdır. "Çiçəkli dağ" pyesinin motivləri əsasında müəllif "Bir qalanın sirri" adlı ssenari yaratmışdır. Araşdırıcı Aydın Dadaşov filmin ssenarisi ilə bağlı yazısında vurğulayır ki, sosializm şəraiti dastan, əfsanə və nağıl nümunələrinə ideoloji müdaxilə etmiş, ilkinliyin itirilməsinə gətirib çıxarmışdır.\nProfessor M.Təhmasib "Bahar" pyesini sonralar cilalayıb təkmilləşdirmiş, "Onu bağışlamaq olarmı?" bədii filminin ssenarisini araya-ərsəyə gətirmişdir. Əsərin quruluşçu rejissoru professor Rza Təhmasib olmuşdur.\nProfessor Məmmədhüseyn Təhmasib həm də ustad pedaqoq, aydın nitqi ilə seçilən, obyektiv və prinsipial təbiətli alim-müəllim olmuşdur. Hələ 30-cu illərin sonlarında ADU-da folklordan mühazirələr oxumuş, sonra radioda işə dəvət olunmuşdur.\n50-ci illərin əvvəllərində yenidən Azərbaycan Dövlət Universitetində (BDU) işə başlayan M.Təhmasib Azərbaycan ədəbiyyatı tarixi kafedrasının dosenti kimi ədəbiyyatşünaslığımızın korifeyləri - H.Araslı, F.Qasımzadə, M.Cəlal, C.Xəndan, M.Cəfər, A.Zamanov ilə çiyin-çiyinə pedaqoji fəaliyyət göstərmiş, filoloq, jurnalist, şərqşünas kadrların hazırlanmasında bilik, bacarıq və ustalığını əsirgəməmişdir.\nMəmmədhüseyn Təhmasib Azərbaycan Dövlət Universitetində sonralar alim və təhsil işçiləri kimi tanınmış professor Pənah Xəlilov, pedaqoji elmlər namizədi Mirabbas Aslanov, filologiya elmləri namizədi Məmməd Məmmədov və onlarca başqasına dərs demişdir. O günləri xatırlayan professor P. Xəlilov yazır: "Məmmədhüseyn Təhmasibi ilk dəfə... Azərbaycan folklorundan mühazirələr oxuyan zaman görmüşdük. İmtahan zamanı qorxumuzun əsassız olduğu aydınlaşdı və biz tələbələr onu rəhmli, qayğıkeş, mehriban bir müəllim kimi daha artıq sevdik".\nProfessor M.Təhmasib APİ-nin filologiyasını (indiki ADPU) 70-ci ildə bitirənlərin böyük bir dəstəsinə - professor N.Xudiyevə, professor M.Əliyevə, mərhum filoloji elmlər namizədləri Ə.Əliyev və V.Paşayevə, dosent A.Məmmədovaya, filologiya elmləri doktoru R.Yusifoğluna, sətirlərin müəllifinə və təhsil sistemində fədakarlıq göstərən yüzlərlə müəllimə folklordan dərs demiş, dünya eposşünaslığından mühazirələr oxumuşdur.\n1970-ci ilin yanvar tətilindən qayıtmışdıq. Azərbaycan elminin müxtəlif sahələrinə görkəmli mütəxəssislər bəxş etmiş, ölkənin ümumtəhsil və peşə məktəbləri üçün ali təhsilli kadrlar hazırlamış Azərbaycan Dövlət Pedaqoji İnstitutunun (indiki ADPU) filologiya fakültəsinin IV kursunda mühazirə və seminarlar başlanmışdı. Günlərin birində o vaxtlar dekan müavini işləyən dosent Mürsəl Həkimov (Allah rəhmət eləsin) 166-cı auditoriyanın qapılarını açıb, özü ilə gələn orta boylu, saçları kül rəngində olan, ciddi baxışlı bir nəfəri özündən əvvəl otağa buraxdı.\nÖtkəm təbiətli, fəqət ürəyiyumşaq Mürsəl müəllimi görən kimi hamı ayağa qalxdı. Ani olaraq otağa nəzər salan dekan müavini: - Yəqin ki, hamınız "Bir qalanın sirri ", "Onu bağışlamaq olarmı?" filmlərinə baxmışsınız? - deyə soruşdu. Xorla cavab verdik: - Baxmışıq.\n- Həmin filmlərin ssenari müəllifi, görkəmli folklorşünas alim Məmmədhüseyn Təhmasib sizə folklordan xüsusi kurs mühazirələri oxuyacaq, - dedi.\nMürsəl müəllim auditoriyadan çıxdı. Qartal baxışlı professor 75 nəfərlik birləşməni ciddi nəzərlərlə süzüb kursla bağlı ədəbiyyat siyahısını yazdırdı. Nə qeydə, nə də bir mühazirə mətninə baxdı. Aydın diksiyalı, səlis və ölçülü-biçili cümlələr başa çatdı. Ani olaraq sükutdan sonra: - Bir istək və tələbim var, - dedi. - Çalışın məndən sonra auditoriyaya girməyin. Mühazirəm xoşunuza gəlməsə, dərsə girməyə bilərsiniz...\nVə ilk mühazirə başlandı. Ona qədər şumerlər barədə çox az məlumatımız vardı: dil tarixi dərsində professor Əbdüləzəl Dəmirçizadə danışmışdı. İndisə xəyalən neçə əsr qədimlərə qiyabi səyahətə aparılmışdıq; bu dəfə "Bir qalanın sirri" barədə deyil, dünya eposşünaslığının ilkin incilərindən olan "Bilqamıs" dastanı haqqında söhbət başlanmışdı... Sonrakı dərslərdə "Nart" dastanı, ulu abidəmiz "Dədə Qorqud", qırğız "Manas"ı haqqında bir-birindən maraqlı mühazirələr dinlədik.\nProfessor M.Təhmasibin qəribə və orijinal tədris sistemi vardı: mövzunu bir dərsdə bitirməzdi, elə bil serial idi; elə bir məqamda mühazirəni saxlardı ki, maraq içində qalardıq. Növbəti mühazirəni başlayardı və birdən suallarla bizi ötənləri yada salmağa vadar edərdi. Verilən zəif və rabitəsiz cavabları tamamlayardı. Bir növ əks-əlaqə idi, bir növ tələbələrin dərsdə fəallığının təmin olunması idi.\n"Ümumtürk eposşünaslığının proqramı"\nOna yaxınları, yaşıdları "Məmmədhüseyn", tanışları, tələbələri "Təhmasib müəllim", - deyə müraciət edirdilər. Yetmiş beş il ömür yaşamış (1907-1982) bu sözübütöv, özü bütöv kişinin cavanlıq çağları o qədər də ürəkaçan olmayıb. "37"-nin xofu heç sonralar da canından çıxmamışdı. Özünün dediklərindən də yadımdadır: - Bizim familiyamız (onda soyad deyilmirdi) Təhmasibəyli idi. Bu "bəy"lə bilmirdik nə edək. Adında "bəy", "xan", "yüzbaşı" olanlar vahimə içində yaşayırdılar. Bir dəfə Cavid əfəndi (Hüseyn Cavid) bizə dedi ki, a kişi, nə yapışıbsız bu bəydən. Birdəfəlik olun "Təhmasib" qurtarıb getsin. Bax, beləcə Təhmasibbəylidən dönüb olduq Təhmasib.\nBir dəfə evimizdə ad günüydü. İçərişəhərdəki evimizdəydik. Dadaşım (böyük qardaşı, xalq artisti, görkəmli sənətkar Rza Təhmasib) dedi ki, get Cavid əfəndini də dəvət elə, gəlsin. Getdim. İçəridə səs-küy vardı. Qorxa-qorxa üzümü pəncərənin şüşəsinə söykəyib diqqətlə içəri baxdım. Bir neçə qarageyimlinin mənzili töküb-töküşdürdüyünü seçdim. Cavid əfəndi də bir küncə sıxışdırılıb. Bax, Cavid əfəndini belə tutub apardılar. O gedən getdi.\nAzərbaycanın tanınmış müəllimlərindən olmuş Bilqeyis xanımla ailə quranda da Təhmasib müəllimin başı az ağrımayıb. Nədi-nədi, Bilqeyis xanım türkiyəli türkün qızıdır. Təhmasib bunu partiyadan gizlədib.\n1943-cü ildə Mehdi Hüseynin müqəddiməsi ilə Təhmasib müəllimin "Bayatılar" kitabı çap olunub. Amma o, bu kitabın adını heç vaxt əsərlərinin siyahısına daxil etmirdi. Bir kərə bunun səbəbini soruşduq. Dedi: - Bu işi Hümbət Əlizadə ilə birgə görmüşdük. Nümunələrin də çoxunu o toplamışdı. Hümbəti nahaqdan dolaşdırdılar. "Bayatılar" məcburi şəkildə mənim adıma çıxdı. Nə etmək olardı. Zaman belə zaman idi. Odur ki, o kitabı mən öz kitabım bilmədim.\nHeç siz də bilməyin.\nBəlkə elə belə-belə xoflar, qorxutmalar idi ki, Təhmasib müəllim repressiyalara son qoyulduqdan sonra da az danışırdı. Ehtiyatla danışırdı. Hətta kiməsə bağışlayacağı kitabına yazacağı bir-iki cümlə xatirəni də əvvəlcə ayrı kağıza yazardı, yaxınları ilə məsləhətləşərdi. Xətasızlığına arxayın olandan sonra kitaba köçürərdi. Doğrudur, Təhmasib müəllim bədii əsərlər də yazırdı. Onun folklor motivli dram əsərləri səhnədə oynanılıb, əsərləri əsasında filmlər çəkilib. Amma Təhmasib müəllim sözün bütöv və böyük mənasında folklorçu və folklorşünas idi. O, bir folklorçu olaraq Azərbaycanı qarış-qarış gəzmiş, folklor örnəklərimizi toplayıb nəşr etdirmişdir. Folklorşünas kimi topladıqlarına dair hər sözü, cümləsi istifadə, müraciət qaynağı olmuş, olacaq araşdırmalar yazmışdır.\nTəhmasib müəllim Azərbaycanda mifşünaslığın yaradıcılarındandır. Onun namizədlik dissertasiyası "Xalq ədəbiyyatımızda mövsüm və mərasim nəğmələri" (1945) əsəri sonrakı mifoloji araşdırmalar yoluna effektli işıq salmışdır.\n"Koroğlu" eposunun ilk mükəmməl nəşri də Təhmasib müəllimin adı ilə bağlıdır. Özü az gülən ustad-müəllim "Molla Nəsrəddin" lətifələrini dönə-dönə çap etdirməklə oxucuları gülməkdən və düşündürməkdən yorulmamışdır. Bu gün nadir nüsxələrə çevrilmiş 5 cild "Azərbaycan nağılları"nın, 5 cild "Azərbaycan dastanları"nın üstündə Təhmasib müəllimin əlinin sığalı vardır. Beynəlxalq kataloq indeksi almış "Azərbaycan şifahi xalq ədəbiyyatına dair tədqiqlər"in yaradıcısı Təhmasib müəllimdir.\n"Kitabi-Dədə Qorqud" eposu Təhmasib müəllimin yaradıcı ömrünün xüsusi mərhələsidir. O, V.V.Bartoldun Bakıda akademik H.Araslı ilə birlikdə çapa hazırladıqları "Dədə Qorqud"a az qala elə abidənin özü boyda izah və qeydlər yazmaqla, eposa dair araşdırmaları ilə Azərbaycanda Qorqudşünaslığın inkişafına qızğınlıq gətirmişdir. "Kitabi-Dədə Qorqud"a vurulan yasaq möhürü Təhmasib müəllimi də az ağrıtmamışdır. Elə buna görədir ki, abidə haqqında bəraət məqaləsi (1957) yazanların - M.Arif, Ə.Dəmirçizadə, H.Araslı - sırasında professor M.Təhmasib də vardır.\nAlim var ki, kitablarının sayı ilə öyünsə də, özü öyülmür. Təhmasib müəllimin isə cəmi bir araşdırma kitabı çap olunub: "Azərbaycan xalq dastanları (orta əsrlər)". 1972-ci ildə nəşr olunmuş bu əsər yalnız Azərbaycan yox, ümumtürk eposşünaslığının qəbul olunmuş proqramıdır.\n"Novruz bayramı haqqında elmi əsaslandırmanı hazırlamaq ona tapşırılmışdı"\n"Koroğlu" eposunun ən möhtəşəm nəşri M.Təhmasibin adı ilə bağlıdır. Təqribən 25 il yüzdən çox aşığın repertuarındakı "Koroğlu"nu yazıya almış alim 50-dən artıq variantı səbr və təmkinlə toplamış, daha dolğun variantı əsas götürmüş, variantlar arasındakı fərqləri əks etdirən şərh-açıqlamalarla eposu 17 qol şəklində 62 il əvvəl nəşr etdirmişdir.\nM.Təhmasib nəşri həm bir xalq qəhrəmanı kimi Koroğlu obrazının özünə, həm də eposa misilsiz bir möhtəşəmlik və əzəmət gətirmişdir. Milli şüur və qəhrəmanlıq-yurdsevərlik ruhunun güclənməsində Təhmasib "Koroğlu"sunun ölçüyəgəlməz dərəcədə mühüm rolu olmuşdur.\nDünya eposları ilə müqayisədə fəxri, ləyaqətli yer tutan "Koroğlu"nun hələlik ən mükəmməl nəşri onun çoxillik əməyinin məhsuludur.\nFolklorşünaslığımızda M.Təhmasib mərhələsində folklor toplanılmasının həm rahat, həm də çətin tərəfləri var idi. İşin rahatlığı onunla şərtlənirdi ki, həmin dövrdə folklor söyləyicisi problemi yox idi. Sinəsində elin söz yatırını daşıyan adamlara az qala hər addımbaşı rast gəlmək olurdu. Saz-söz bilicisi olan ustad aşıqların sayı da kifayət qədər çoxuydu. Ancaq bunun müqabilində işin başqa bir çətin tərəfi folklorçulardan xüsusi fədakarlıq tələb edirdi: yol-nəqliyyat çətinliyi kəndlərə, söyləyicilərin yanına getməyi problemə çevirirdi. Bəzən atla, bəzən də piyada saatlarla yol getmək lazım gəlirdi. Söyləyicinin danışıqlarını yazmaq üçün lazımi texnoloji imkanlar (səs və görüntü qeydə alan cihazlar) olmadığından, kağız-qələm vasitəsilə yazıyaalma kimi ağır, yorucu üsul tətbiq edilirdi. Təhmasib müəllim digər əməkdaşlarla birlikdə illər uzunu Naxçıvanı, Göyçəni, Borçalını, Qazax-Qarabağı, Şəki-Şirvanı, Muğanı, Abşeronu addım-addım gəzib dolaşaraq, hər cür çətinlik və məşəqqətlərə qatlaşa-qatlaşa, yorulub usanmadan şifahi ədəbiyyat inciləri toplamaqla məşğul olur, Bakıya döndükdən sonra isə onların sistemləşdirilib nəşrə hazırlanması üzərində çalışırdı.\nM.Təhmasibin elmi nüfuzunu təsdiqləyən əlamətdar hadisələrdən biri də Novruz bayramının qeyd olunması ilə bağlıdır. Bilindiyi kimi, XX əsrin iyirminci illərinin sonlarından Novruz bayramına dini rəng verilərək onun keçirilməsi rəsmi şəkildə qadağan olunmuşdu. Altmışıncı illərdə siyasi sistemin mülayimləşməsi nəticəsində Novruz bayramına bəraət qazandırmaq imkanı ortaya çıxanda həmin mövzuda elmi əsaslandırmanı hazırlamaq respublikanın ən nüfuzlu folklor mütəxəssisi kimi M.Təhmasibə həvalə edilmişdi. Novruz bayramının gerçək tarixi mahiyyətini əks etdirən elmi əsaslandırmanı yüksək səviyyədə hazırlayan görkəmli alimin həmin arayışı 1966-cı ildə "Ədəbiyyat və incəsənət" qəzetinin 12 mart tarixli nömrəsində - Novruz ərəfəsində çap olunmuşdur. Məlum olduğu üzrə artıq bundan bir il sonra - 1967-ci ildə Bakıda Novruz mərasimi kütləvi xalq bayramı kimi böyük təntənə ilə qeyd edilmişdir. 1979-cu ildə Heydər Əliyevin təşəbbüsü ilə ilk dəfə Novruz bayramının Azərbaycan televiziyası ilə translyasiya olunmasına hazırlıq işləri gedərkən də M.Təhmasib əsas elmi məsləhətçi kimi həmin mötəbər tədbirdə ləyaqətli yer almışdı.


İLHAM ƏLİYEVİN TARİXİ MİSSİYASI - Azinforum.az İnformasiya Portalı\nAna səhifə / Aktual / İLHAM ƏLİYEVİN TARİXİ MİSSİYASI\nİLHAM ƏLİYEVİN TARİXİ MİSSİYASI\n2003-cü ildə 44 yaşında Azərbaycanın 4-cü prezidenti seçilən İlham Əliyev keçmiş Sovetlər İttifaqında və dünyada məşhur olan Moskva Dövlət Beynəlxalq Münasibətlər İnstitutunda (MDBMİ) ali təhsil alıb. 1985-ci ildə tarix üzrə fəlsəfə doktoru, daha sonra siyasi elmlər doktoru alimlik dərəcələri alıb.\nİlham Əliyevin ən böyük müəllimi Heydər Əliyev olub!\nİlham Əliyevin ən böyük müəllimi dünya siyasətinin zirvəsində olan, Sovet Azərbaycanının və müstəqil Azərbaycan dövlətinin tarixinin yaranmasında mühüm rol oynayan və bütün zamanların hakimiyyət ustası Heydər Əliyev olub.\nİlham Əliyev dünya siyasətinin sirrlərini “Heydər Əliyev Universiteti”ndə öyrənib!\nİlham Əliyevin təhsil aldığı ən böyük universitet “Heydər Əliyev Universiteti” olub.\nİlham Əliyev təhsil aldığı “Heydər Əliyev Universitetində” Sovetlər İttifaqının və dünyanın bütün böyük siyasətçiləri və dövlət xadimləri ilə tanış olub.\nYəni İlham Əliyevin bu universitetdə müəllimi təkcə Heydər Əliyev olmayıb. “Heydər Əliyev Universiteti”ndə tanış olduğu, görüşdüyü dünyanın digər nəhəng siyasətciləri və dövlət xadimləri də İlham Əliyevin müəllimi olublar.\nİlham Əliyev Azərbaycanın bütün siyasətçilərinin və dövlət adamlarının kitablardan oxuduqlarını Moskva Dövlət Beynəlxalq Münasibətlər İnstitutunda oxyarkən daha yüksək səviyyədə öyrənib.\nİlham Əliyev Azərbaycanın bütün siyasətçilərindən fərqli olaraq dünya siyasətinin incə sirrlərini “Heydər Əliyev Universitetində” oyrənib.\nİlham Əliyevi Azərbaycanın liderliyinə hazırlayan”Heydər Əliyev Universiteti” oldu!\nHər bir insanın həyatında onun oxuduğu təhsil müəssisəsinin böyük rolu var. İlham Əliyevin təhsil aldığı Moskva Dövlət Beynəlxalq Münasibətlər İnstitutunun yaşı 70-dən çoxdur. Bu institutun əsas vəzifəsi siyasi ekspertlər hazırlamaqdı. MDBMİ-ni 100 minlərlə insan bitirsə də onlardan yalnız İlham Əliyev prezident ola bilib. Yəni İlham Əliyevin prezident olmasının başlıca səbəbi onun MDBMİ-dən daha böyük təhsil müəssisəsində-“Heydər Əliyev Universitetində” oxuması olub. İlham Əliyevi prezidentliyə- xalqın lideri olmağa hazırlayan “Heydər Əliyev Universiteti” oldu!\nİlham Əliyevin tarixi missiyası nədir?\n1994-2003-cü illərdə Azərbaycan Dövlət Neft Şirkətinin vitse-prezidenti, birinci vitse-prezidenti, 1997-ci ildən indiyədək Azərbaycan Milli Olimpiya Komitəsinin prezidenti, 2001-2003-cü illərdə Azərbaycan Milli Məclisinin Avropa Şurasındakı Parlament nümayəndə heyətinin sədri, Azərbaycanın Baş Naziri, 2003-cü ildən bu günədək Azərbaycan Respublikasının Prezidenti olan İlham Əliyevin tarixi missiyası nədir?\nHeydər Əliyevin Sovet Azərbaycanına rəhbərlik etdiyi dövrlə bu günümüz arasında 32-46 il, Naxçıvana rəhbərlik etdiyi dövrlə bu günümüz arasında 22-24 il, müstəqil Azərbaycana rəhbərlik etdiyi dövrlə bu günümüz arasında 12-22 illik zamanlar fərqi var.\nİlham Əliyev “Heydər Əliyev Universiteti”nin məzunu olduğuna və onun ən böyük müəllimi Heydər Əliyev olduğuna görə Heydər Əliyevin tarixi missiyalarının böyük bir hissəsi həm də İlham Əliyevin tarixi missiyalarıdır. Amma bu missiyaların tərkib hissələrində zamana görə bəzi dəyişikliklər olub, həm də yeni missiyalar yaranıb.\n1. İlham Əliyevin xalqın ən böyük xidmətçisi olmaq missiyası\nİlham Əliyev xalqın ən böyük xidmətçisi olduğunu dəfələrlə bəyan edib.\nİlham Əliyev xalqın xidmətçisi olduğundan qürur duyduğunu deyib.\nİlham Əliyev məmurların hamısını xalqın xidmətçisi olmağa çağırıb.\nİlham Əliyev xalqın ən böyük xidmətçisi olduğunu öz işi ilə sübut edib.\n2. İlham Əliyevin quruculuq missiyası\nAraşdırmalarımız göstərir ki, Heydər Əliyev kimi İlham Əliyev də quruculuq missiyasının daşıyıcısıdır. Heydər Əliyevdən fərqli olaraq İlham Əliyevin quruculuq missiyasının tərkib hissələri müasir dövrün tələblərinə uyğundur. İlham Əliyevin quruculuq missiyasını bir cümlə ilə belə xarakterizə etmək olar. İlham Əliyev çoxpilləli və çoxşaxəli iqtisadiyyatımızı yaradır.\nİlham Əliyevin quruculuq missiyasının tərkib hissələri aşağıdakılardır:\nİlham Əliyev faydalı iş əmsalı aşağı olan energetika güclərini faydalı iş əmsalları yüksək olan və ekoloji cəhətdən təmiz energetika qurğuları ilə əvəzləyir.\nİlham Əliyev əsası Heydər Əliyev tərəfindən qoyulan İpək Yolunu və digər yollarımızı yaradır.\nİlham Əliyev Azərbaycanın regionlarını inkişaf etdirir!\nİlham Əliyev Azərbaycanı Turizm olkəsinə çevirir!\nİlham Əliyev qaçqınları və məcburi köçkünləri mənzillə təmin etdi!\nİlham Əliyev sənayenin inkişafı üçün mümkün olan hər şeyi edir!\nİlham Əliyev keçən ili sənaye ili elan etdi.\nİlham Əliyev bu ili kənd təsərrüfatı ili elan edib.\nİlham Əliyev Heydər Əliyevin yaratdığı özülün üzərində iqtisadiyyatımızın həmən sahələrinin inkişaf etmiş formalarını və fərqli sahələrini-yəni pillələrini yaradır.\nİlham Əliyev iqtisadiyyatımızın özülündən yaranan kapital hesabına iqtisadiyyatımızın digər yeni sahələrinin özüllərini də yaradır.\nYuxarıda deyilənlərin analizi göstərir ki, İlham Əliyev çoxpilləli və çoxşaxəli Azərbaycan iqtisadiyyatını yaradır.\nİlham Əliyev çoxpilləli və çoxşaxəli iqtisadiyyatı yaradarkən maksimum dərəcədə Azərbaycanın öz imkanlarından istifadə etməyə üstünlük verir.\nQeyd etməliyəm ki, qoyulmuş özüllər və onların bəzilərinin üzərində yaradılmış pillələr gah nizamlı, gah da pərakəndə formada olsalar da, onların gələcəkdə yaranacaq böyük iqtisadiyyatın çoxpilləli və coxsahəli nizamlı şaxələri olacağı indidən görünür.\nİlham Əliyev quruculuq missiyasını böyük qətiyyətlə həyata keçirir və bu missiyanın həyata keçməsinə mane ola bilən, bu sahədə səriştəsizlik və lənğlik göstərən məmurları bağışlamayacağını da vaxtaşırı bəyan edir.\n3. İlham Əliyevin xilaskarlıq missiyası\nBu missiya da Heydər Əliyevin missiyası ilə eyniadlıdır. Heydər Əliyev blokada şəraitində olan Naxçıvanı işğaldan, Azərbaycanı 3 yerə parçalanmaqdan və dövlət çevrilişlərindən xilas etdi.\nİlham Əliyevin isə xilaskarlıq missiyasının tərkib hissələri ağağıdakılardır:\na) İlham Əliyev əmin amanlıq yaradır.\nb) İlham Əliyev Azərbaycanın müdafiə sənayesini yaradır.\nc) İlham Əliyev Azərbaycan ordusunu regionun ən güclü ordularındam birinə çevirir.\n4. İlham Əliyevin liderlik missiyası\nİlham Əliyev müasir böyük liderdir. Onun liderliyi “Heydər Əliyev Universiteti”nin məzunu olmasından, müasir siyasi, iqtisadi və diplomatik biliyindən yaranıb.\nHeydər Əliyevin hakimiyyətdə olduğu illərdən xeyli zamanlar keçdiyindən dünyada, qərb dünyasında, Afrika və Asiyada sonuncu illər ərzində çoxsaylı dəyişikliklər oldu. Dünyaya demokratiya gətirdiklərini iddia edənlər demokratiya və ədalət anlayışlarını ayaqlar altına atdılar. Amerika Birləşmiş Ştatlarının, Avropa Birliyi ölklərinin Afrika və Asiya ölklərini demokratikləşdirmə adıyla bombardaman etməsi, bu ölkləri qan çanağında boğması boğazdan yuxarı bəyan edilən demokratiya və ədalət anlayışlarına nifrət yaradıb.\nBu gün dünyada vəziyyət Heydər Əliyev dövründən fərqlidir\nABŞ-ın, digər koalisiya qüvvələrinin “demokratiya bombardmanları” nəticəsində Liviya, Suriya, Misir, İraq və s ölkələrdə terror tüğyan edir. “Demokratiya bombardmanları”nın və terrorun qorxusundan Avropa ölkələrinə 10 minlərlə miqrantlar gəlirlər. Demokratikləşmə adıyla Kaddafiyə, Hüsnü Mübarəkə, Bəşər Əsədə qarşı vuruşanlar özlərinin əmin-amanlıqda yaşayan olkələrini “demokratiya bombardmanları”na və terrora qurban veriblər.\nBu gün Azərbaycanı da bu yola sürükləmək istəyirlər.\n5. İlham Əliyevin Azərbaycanın müstəqilliyini qorumaq missiyası\nİlham Əliyevin “demokratiya bombardmanları” və terror zəmanəsində Azərbaycanda əmin-amanlıq yaratması onun böyük liderliyinin mühüm göstəricisi hesab oluna bilər.\nBu gün İlham Əliyevin daxili sabitliyi qoruması Azərbaycanın müstəqilliyini qorumaq missiyasından yaranır.\nİlham Əliyev xarici təzyiqlərə qarşı beynəlxalq qanunlara istinad etməklə sərt cavablar verir.\nİlham Əliyev Azərbaycanın xarici siyasətini, regional və qlobal birliklərlə əməkdaşlıq siyasətini Azərbaycanın müstəqilliyini qorumaq missiyası əsasında həyata keçirir.\nAzərbaycanın müstəqilliyini qorumaq missiyasını qətiyyətlə həyata keçirən İlham Əliyev heç kimin və heç bir dövlətin Azərbaycanın daxili işlərinə qarışmasına imkan vermir.\n6. İlham Əliyevin qarşısında duran rifah yaratma missiyası\nÖlkələrin rifahı, iqtisadi inkişafla birbaşa bağlı olsa da, insan inkişafı indeksi bilavasitə təhsilin səviyyəsindən, səhiyyənin səviyyəsindən(bura uzunömürlülük də daxildir) və əhalinin real pul gəlirlərindən asılıdır. Yəni ola bilər ki, ölkə yüksək səviyyədə inkişaf etsin, iqtisadi göstəricilər çox yüksək olsun, amma ölkədə təhsilin səviyyəsi aşağı olsun, səhiyyənin vəziyyəti qənaətbəxş olmasın, əhalinin real pul gəlirləri az olsun.\nİlham Əliyev çox hiumanist bir insan olduğundan əminəm ki, onun həyata keçirdiyi quruculuq missiyası Prezidentimizin qarşısında duran rifah yaratma missiyasının da həyata keçməsinə imkan yaradacaq.\nÖncəki Gülər Əhmədova: “Jurnalistlərdən özümə qarşı qisasçılıq gördüm”\nNövbəti Tənzilə Rüstəmxanlı Yardımlını Bakı ilə əvəz edir…


Bred Pitt Ancelina Colini rusiyalı oliqarxla əlbir olmaqda ittiham edib\n07 İyun 2022 - 13:47\n58 yaşlı amerikalı aktyor Bred Pitt keçmiş həyat yoldaşı, 47 yaşlı aktrisa Ancelina Colini rusiyalı oliqarxla əlbir olmaqda ittiham edib.\nAzpost.info xəbər verir ki, bu barədə “Daily Mail” yazıb.\nBred Pitt bildirib ki, keçmiş həyat yoldaşı 2021-ci ildə “Miraval” şərab zavodunun ona məxsus payını gizli şəkildə rusiyalı oliqarx Yuri Şeflerə satıb.\nDediyinə görə, Coli bunu ondan qisas almaq üçün edib. Keçmiş çütlük arasında keçən məhkəmə çəkişməsi zamanı aktyorun vəkilləri müəyyən ediblər ki, Şeflerin əvvəldən Pitin şərab biznesindəki payına sahib olmaq niyyəti olub: “Coli bunu bilirdi və Pitin “Miraval”dakı sərmayəsini sarsıtmaq niyyətində idi”.\nVəkillər onu da bildiriblər ki, Colinin bu hərəkəti məhkəmənin keçmiş həyat yoldaşlarına övladlarına bərabər himayədarlıq verilməsinə dair ilkin qərarı ilə bağlı olub. Ancelina Coli onları tək böyütməyi planlaşdırırdı.\nYeni Zelandiya “Qazprom”a sanksiya tətbiq etdi\n07 İyun 2022 - 13:43\n“Bu iyrənc əclaflara nifrət edirəm…” –\n07 İyun 2022 - 13:58


Diaspor fəaliyyətində xidmətə görə təltif olundular » AzBaku.org Diaspor fəaliyyətində xidmətə görə təltif olundular » AzBaku.org\nOxunub: 113 - 30-12-2020, 22:21\nYola salmağa hazırlaşdığımız 2020-ci il öz sələfi, 2019-dan dünyanı lərzəyə salan COVİD-19 virusunu qəbul edərək gəldi.\nBütün bəşəriyyəti xilası barədə düşündürən bu virus çox nehrələrin yağını durultdu...\nÜmumbəşəri bu bəla Azərbaycanımız üçün də az fəsadlar vermədi. Birinci dalğaya mətinliklə sinə gərən Ölkəmiz gözünü açmamış Tovuz rayonu istiqamətində dövlət sərhədimiz Ermənistan hərbi birləşmələri tərəfindən hücuma məruz qaldı.\nAli Baş Komandan İlham Əliyev cənablarının rəhbərliyi altında rəşadətli Azərbaycan ordusu ermənilərin bu təxribatının qarşısını mətinliklə aldı.\nSürprizləri ilə hər kəsi mat qoyan 2020 sentyabrın 27-də yenidən düşmən təxribatı ilə üzbəüz qoydu dövlətimizi.\n2016 aprel döyüşləri, 2020 Tovuz hadisələri, indi də bütün cəbhə boyu təxribat. Müzəffər ordunun Qalib komandanı İlham Əliyev cənablarının əks-hücum əmri ilə döyüşə atılan rəşadətli Azərbaycan ordusu 30 illik münaqişəni 44 günə həll etdi.\nAzərbaycan Respublikasının Diasporla İş üzrə Dövlət Komitəsi, başda Komitənin sədri Fuad Muradov olmaqla Azərbaycanlıların Koordinasiya Şuralarında birləşən diaspor təşkilatları həm 44 günlük Vətən Müharibəsi dönəmində, həm də 10 noyabr tarixli kapitulyasiya aktı imzalandıqdan sonra da, ölkəmizin haqlı mövqeyini müdafiə edib, erməni təxribatlarına bütün səviyyələrdə layiqli cavab verib, Azərbaycana dəstək məqsədilə ümumilikdə 182 aksiya, yürüş-mitinq keçirilib, soydaşlarımızın müxtəlif beynəlxalq təşkilatlara, səlahiyyətli şəxslərə minlərlə bəyanat ünvanlanıb, dünyanın demək olar ki, hər yerində diaspor fəaliyyəti və aksiyalarla bağlı 26 dildə məlumat yayılmışdır.\nVətənindən kifayət qədsər uzaqlıqda fəaliyyət göstərən Diaspor təşkilatları və fəalları ölkəmizin diaspor siyasətinə böyük töhfələr verib və verirlər də. Azərbaycan Respublikasının Diasporla İş üzrə Dövlət Komitəsi, başda Komitənin sədri cənab Fuad Muradov olmaqla Komitənin hər bir əməkdaşı öz vəzifələrinə məsuliyyətlə yanaşaraq Azərbaycan Respubliası Prezidentinin həm daxili, həm də xarici siyasətindən irəli gələn vəzifələri vahid komanda şəklində həll etməyə çalışırlar. Bu il 30 ölkədə yaşayan 92 nəfər “Diaspor fəaliyyətində xidmətə görə” medalı və bir çoxları da təşəkkürnamələrlə təltif olunublar. Komitənin sədri cənab Fuad Muradova və əməyi keçən hər bir kəsə minnətdarlığımızı bildiririk.\nŞimali Osetiya “Azərbaycanlılar Konqresinin”\nDünya\t31-10-2018, 14:46\t0\nXankəndində Saakyan həmsədrlərə yalvardı\nSosial\t27-10-2017, 12:25\t0\nAzərbaycanda 1543 uşaqda ağır şəkərli diabet xəstəliyi aşkarlandı\nGündəm\t12-05-2018, 20:04\t0


Ana səhifə » Siyasət » Azərbaycanın Birinci vitse-prezidenti Mehriban Əliyeva Bakıdakı 1 nömrəli körpələr evinin sakinləri ilə görüşüb\nAZƏRTAC xəbər verir ki, körpələr evinin baş həkimi əvəzi Simuzər Topçubaşova Birinci vitse-prezidentə məlumat verib. Bildirilib ki, hazırda burada 3 yaşadək 13 uşaq var.\nBirinci vitse-prezident Mehriban Əliyeva valideyn himayəsindən məhrum olan uşaqlara daim diqqətlə yanaşır, onların gələcəkdə fiziki və mənəvi cəhətdən sağlam, dünya görüşlü, bilikli, savadlı yetişməsi üçün mühüm layihələrə imza atır. Heydər Əliyev Fondunun prezidentinin Nəsimi rayonundakı körpələr evini növbəti dəfə ziyarət etməsi Mehriban xanım Əliyevanın buranın sakinlərinə nə dərəcədə həssaslıqla yanaşdığını, onlarla mütəmadi olaraq maraqlandığını bir daha nümayiş etdirir. Mehriban xanım Əliyevanın rəhbərlik etdiyi Heydər Əliyev Fondunun fəaliyyətində yeni körpələr evi, uşaq bağçalarının inşası, mövcud olanların isə yenidən qurulması əsas yer tutur. Bütün bunlar sübut edir ki, Fond gələcəyimiz olan uşaqların təlim-tərbiyəsinin ən yüksək səviyyədə təşkili istiqamətində Azərbaycan dövlətinin həyata keçirdiyi siyasətə mühüm töhfələr verir. Heydər Əliyev Fondu valideyn himayəsindən məhrum olan uşaqların sosial məsələlərinin həlli, sağlamlığının qorunması, bu həssas qrupa daxil olanların vətənpərvər, savadlı şəxsiyyət kimi yetişməsi istiqamətində indiyədək bir çox vacib layihələr icra edib.\nOxunub: 9540 |


Nazilə və Xoşqədəm davası böyüyür » www.AVROMEDIA.az\nTarix: 14-09-2021, 17:23\nBaxılıb: 3 942\nNazilə və Xoşqədəm davası böyüyür\nMəsələ ilə bağlı axşam.az-a müsahibə verən Nazilə Səfərli bildirib ki, üzr məktubunu o, yazmayıb. O söyləyib ki, qarşı tərəfdən nə yazılı, nə də şifahi formada üzr istəyib\n"Hay çıxdı ki, polis saxlayıb, bölməyə aparılmışam. Belə bir şey olmayıb. Aparılmışamsa, hanı görüntü? Niyə mənim piarımı edirlər? Evimdə otururam, baxıram ki, gündəmdəyəm. Durub kənardan tamaşa edirəm... Sən demə, mən Polad Ələmdəram, xəbərim yoxdur (gülür). Görün, mən kiməm... Naxçıvana uçurmuşam, hava limanında tutublar (gülürBir gün Tarix Əliyev zəng etdi ki, Moskvaya gedəcəksən? Dedim, bəli. Qayıtdı ki, filankəs deyir o, Moskvaya getsə, it kimi ulayaram. Dedim, hələ toya var, indidən başlamayın (gülür). Siz çörəklə oynayırsız? Həmin ərəfədə polis söhbəti yayıldı. Axtarışda idimsə, necə iki gün sonra Moskvaya getdim? Nə etmişəm? İşimin adı xına, toy aparmaqdır. Televiziyadan asılı olan adam deyiləm. Belə ki, məni bir il evdə qapadın, çıxıb bir kəlmə deyəcəm, yenə yer yerindən oynayacaq. Kimsə kamera arxasında özünü nəhəng hiss edir. Üzr istəməmişəm, təkrar deyirəm istəməmişəm".\nÜzr istəmək eyib deyil, amma yanlış qapı döyülmüşdü. Həmin adam mən deyiləm, ölərəm üzr istəmərəm. Məhkəməyə çıxdım, hər iki tərəfin vəkili orada idi. Hakim sual verdi ki, sizi 30 sutka həbs gözləyir. Dedim, hazıram. Qayıtdı, amma üzr istəyə bilərsən. Dedim, hazır deyiləm. Bu işin axırı nədir, cəza? Cəzamı istədim. Qüruruma görə tutulacam... Buna görə fəxr edirəm".\nN.Səfərlinin vəkili Fuad Bədəlov isə məsələ ilə bağlı "Saytlarda yerləşdirilən xəbərlərin məsuliyyətini sayt daşıyır. O halda ki, orada olan məlumatlar məhz onların öz adından qeydə alınıb. Yəni həmin məlumatlar hansısa fiziki və hüquqi şəxs tərəfindən istər yazılı, istərsə də müsahibə formasında təqdim olunmayıb" sözlərini söyləyib


Sabunçu rayon MKS –nin 2 saylı filialında 15 iyun - Azərbaycan xalqının milli qurtuluş günü münasibəti ilə “Müstəqilliyimizin zəfər yürüşü” adlı söhbət keçirildi.\nXilaskarın gəlişi ilə\nAlov yatdı, qan dayandı\nSanki, biraz rahatlandı\nNəfəs dərdi Azərbaycan\nZirvələrə qaya kimi\nSinə gəldi Azərbaycan\n14 iyun tarixində Sabunçu rayon MKS –nin 2 saylı filialında 15 iyun - Azərbaycan xalqının milli qurtuluş günü münasibəti ilə “Müstəqilliyimizin zəfər yürüşü” başlıqlı sərgi təşkil edildi, söhbət keçirildi. Söhbəti giriş sözü ilə sistem inzibatçısı M. Məmmədova açdı:\nÜmumilli lider Heydər Əliyevin hakimiyyətə qayıdışı tarixi taleyimiz, insanlıq haqqlarımıza sahib çıxmağımızın başlanğıcı oldu.\nTarixə qızıl hərflərlə yazılan 15 iyun günü xalqımızı qurtuluş yoluna çıxaran dönüş nöqtəsi olmaqla yanaşı, həm də milli təqvimiziə barış günü, dövlət müstəqilliyimizin dönməzliyinə hökm verildiyi zaman kimi daxil oldu. O gün yenicə yaranmış müstəqil Azərbaycan dövləti gerçək suverenliyini itirməkdən, parçalanmadan, sonu görünməyən fəlakətlər girdabına yuvarlanmadan xilas edildi.\nHər kəs yaxşı dərk edir ki, 15 iyun – Ümumilli lider Heydər Əliyevin xalqının, dövlətinin taleyinə sahib çıxdığı bir gündür.\nHeydər Əliyev xalqımızın qürur mənbəyi, qazandığımız bütün nailiyyətlərin səbəbkarı, uğurlu gələcəyimizin təməlini qoyan böyük şəxsiyyət dahi siyasətçi idi. Bugün müstəqil Azərbaycan və onun əldə etdiyi bütün uğurlar məhz onu titanik fəaliyyətinin nəticələridir.\nMustafa Kamal Atatürk demişdir ki, ən böyük şəxslər özündən çox mənsub olduğu xalqı düşünən, onun xoşbəxtliyi yolunda həyatını verən insanlardır. Məhz Heydər Əliyev də belə şəxslərdəndir.\n“Müstəqilliyimizin zəfər yürüşü”


Qalib layihələrin rəhbərləri ilə görüş\n14:29 01 Fevral 2018 Oxunub : 922\n2018-ci il fevralın 1-də Azərbaycan Respublikasının Prezidenti yanında Elmin İnkişafı Fondu və Gənclər və İdman Nazirliyinin birgə təşkil etdiyi Gənc alim və mütəxəssislərin 4-cü xüsusi – “Mənim ilk qrantım” müsabiqəsi üzrə qalib layihələrin rəhbərləri ilə təqdimat xarakterli görüş keçirilib.\nAzVision.az xəbər evrir ki, təqdimat mərasimində çıxış edən Elmin İnkişafı Fondunun icraçı direktoru Elçin Babayev görüşün 2 fevral - Gənclər günü ərəfəsində keçirilməsinin xüsusi önəm daşıdığını, ölkədə gənclər siyasətinin dövlətin əsas prioritetlərindən biri olduğunu deyib. İcraçı direktor qeyd edib ki, Elmin İnkişafı Fondu mütəmadi olaraq 35 yaşadək gənc alim və mütəxəssislər üçün qrant müsabiqələri keçirir, bu ənənə müxtəlif formatlarda bu gün də davam etdirilir. Gənc alim və mütəxəssislərin Fondun qrantları vasitəsilə dəstəklənməsi ölkədə kadr potensialının artırılması işinə xüsusi töhfə sayıla bilər. Fond fəal çalışan gənc alimlər haqqında məlumat bazasının yaradılması üzrə işləri də yerinə yetirir. Ölkənin gənc alimləri adıçəkilən xüsusi müsabiqələrdə iştirakla yanaşı, Fondun digər müsabiqələrində də layihə üzrə yaradıcı kollektivlərin tərkibində elmi-tədqiqat işlərinin yerinə yetirilməsində fəallıq göstərirlər.\nGənc alim və mütəxəssislərin 4-cü birgə qrant müsabiqəsi (“Mənim ilk qrantım”) isə Elmin İnkişafı Fondu və Gənclər və İdman Nazirliyi tərəfindən birgə təşkil olunub. Müsabiqə ölkədə elmin inkişaf prioritetlərinə uyğun olaraq, Elmin İnkişafı Fondu və Gənclər və İdman Nazirliyi arasında formalaşmış əməkdaşlıq əlaqələri, bu iki qurum arasında 2017-ci il 22 may tarixində imzalanmış Protokolun müddəaları nəzərə alınmaqla keçirilib. 2017-ci il mayın 25-də elan edilən müsabiqəyə bütün elm sahələri və qrant növləri üzrə 34 layihə daxil olub, müsabiqənin nəticələri isə 2018-ci il yanvarın 16-da açıqlanıb. "Mənim ilk qrantım" üzrə ümumi maliyyələşdirilmə həcmi 600000 manat olmaqla 19 qalib layihə müəyyənləşdirilib.


Görkəmli kinorejissor Niyazi Bədəlovun 110 illlik yubileyinə həsr edilmiş xatirə gecəsi tədbiri keçirilib. Tədbirdə bir çox kino xadimləri iştirak edib. Çıxış edən kinoşünas Aydın Kazımzadə kinorejissor haqqında xatirələrini bölüşüb. Çıxışlarda Niyazi Bədəlovun müəllifi olduğu hər bir filmdə öz dövrünün yeniliyinin, yüksək peşəkarlığın hiss olunduğu qeyd olunub.\nQeyd edək ki, kinorejissor Niyazi Bədəlov 1909-cu ildə Şəkidə anadan olub. Əmək fəaliyyətinə 1927-ci ildə “Yeni yol” kinoteatrında kinomexanik köməkçisi kimi başlayıb. Yaradıcılığının ilk illərində sovet filmlərinin Azərbaycan dilində səsləndirilməsində yaxından iştirak edib.\nKinorejissor “Komsomol nəsli”, “General Həzi Aslanov”, “Dağlıq Qarabağ”, “Dağlarda ada”, “ Onun adı Serafino idi”, “ Xəzər üzərindən körpü” və s. sənədli filmlərini çəkib. Niyazi Bədəlov 88 yaşında dünyasını dəyişib.\nNərgiz Ərastunqızı -Space


Koronavirusla necə mübarizə aparırq? – XƏSTƏXANALARIMIZ...\n17:16 5 may 2020\nKoronavirus pandemiyasına görə ölkədə tətbiq edilən karantin rejimi mayın 31-dək uzadılıb. Hazırda iş yerlərinin bir qismi fəaliyyətlərini bərpa etsələr də, işləməyənlər, evdən çıxma qadağası olanlar da çoxdur. Bütün dünyanı hədəf alan koronavirusla mübarizə sahəsində hazırda Azərbaycanda vəziyyət nə yerdədir?\nLent.az TƏBİB-in İdarə Heyətinin sədri Ramin Bayramlının açıqlamasına istinadən koronavirusla mübarizə sahəsində son iki ayda yaradılan imkanları təqdim edir: “Ölkədə koronavirus xəstəliyinə qarşı aparılan bütün əksepidemik tədbirlər, xəstələrin müalicəsi bilavasitə Azərbaycan Prezidentinin və birinci vitse –prezidentin nəzarəti altında həyata keçirilir. Ölkə rəhbərliyinin diqqət və qayğısı, xəstələrlə yaxından maraqlanması, bizə verilən tapşırıq və tövsiyələr uğurlu müalicə və proflaktika işlərimizin əsas meyarıdır. 2020-ci ilin mart ayından etibarən koronavirus xəstəliyi Ümumdünya Səhiyyə Təşkilatı tərəfindən pandemiya elan olundu və virusun qarşısının alınması məqsədilə bir sıra təxirəsalınmaz tədbirlər həyata keçirilir”.\nQeyd edək ki, hazırda ölkədə yeni yaradılan laboratoriyalar vasitəsilə diqnostika imkanları daha da genişlənir. TƏBİB-in rəhbərinin açıqlamasına görə, koronavirusun müəyyənləşdirilməsi üçün bütün imkanlar mövcuddur. O cümlədən Avropa istehsalı olan laborator tesrtlər, tibb avadanlığı və ləvazimatlar, qoruyucu vasitələr vaxtında Azərbaycana gətirilib və tibb müəssisələrinə təhvil verilib.\nÖlkə ərazisində koronavirusun müntəzəm diaqnostikası üçün hazırda 18 laboratoriyanın fəaliyyəti tam təmin edilib.\nAzərbaycan xəstələrin test olunmasına görə ön sıralardan birini tutur. Ölkədə hər bir milyon nəfərə düşən müayinələrin sayı 11 min nəfərə yaxındır. Aprelin 20-də Şəkidə ərazini əhatə edən laboratoriya fəaliyyətə başlayıb və bununla hazırlanan logistika xəritəsi üzrə ölkənin bütün ərazilərini müasir cihazlarla təmin etmək mümkün olub.\nR.Bayramlı görülən işlərdə özəl sektorun da öz payı, dəstəyi olduğunu açıqlayıb.\nƏhali lazımi məlumatı ala bilirmi?\nVətəndaşlara dəstək məqsədilə çağrı mərkəzi fəaliyyət göstərir. Heydər Əliyev Fondunun və Heydər Əliyev Mərkəzinin dəstəyi ilə yeni çağrı mərkəzi də qurulub. İcbari Tibbi Sığorta üzrə Dövlət Agentliyinin 15-42 “qaynar xətti”nə inteqrasiya olunmuş çağrı mərkəzində 70-ə qədər TƏBİB-in tibb müəssisələrinin həkimləri, eyni zamanda psixoloqlar və könüllülər çalışır.\nTƏBİB bildirib ki, 21 nəfər könüllü klinik psixologiya sahəsində xüsusi ixtisaslaşmış həkimlərdən təlimlər keçib və dəstək üçün Heydər Əliyev Mərkəzində fəaliyyət göstərirlər. Çağrı mərkəzinin əsas fəaliyyət istiqamətləri əhaliyə koronavirus haqqında məlumatlar, psixoloji dəstək və eyni zamanda polklinik xidmətlər verməkdir.\nİnsanlar onları narahat edən bütün suallarla bağlı bu çağrı mərkəzlərinə müraciət edə bilərlər.\nQeyd edək ki, hazırda 10 modul tipli yeni xəstəxana tikilir ki, TƏBİB-in əməkdaşları bu xəstəxanalarda çalışacaq həkimlər üçün təlim keçirlər. Eyni zamanda, bir müddət öncə açılışı olan yeni xəstəxanda artıq 150-yə yaxın koronavirus xəstəsi müalicə edilərək evə buraxılıb.\nTƏBİB-in açıqlamasına görə, hazırda koronavirusun müalicəsi ilə məşğul olan xəstəxanalarda tibbi təchizat-dərman vastələrinin, lazımi cihazlarla təminolunma ilə bağlı heç bir problem yaşanmır.\nXatırladaq ki, artıq ölkədə qoruyucu maska istehsalına başlanılandan bu problem də həllini tapıb. Hazırda apteklərdə maska ilə bağlı problem yoxdur.


Əli İnsanov residivist oldu: onu nələr gözləyir? » Demokratik.Az\nDemokratik.Az » Əli İnsanov residivist oldu: onu nələr gözləyir?\n26 iyul 2017, 08:55\nVəkil: "Burada saxlanma rejimi ağırlaşır”\nHəbsdə olan sabiq səhiyyə naziri Əli İnsanov 11 saylı ciddi rejimli cəzaçəkmə müəssisəsinə köçürülüb. Belə ki, iyulun 24-də Əli İnsanovun barəsində hökmdən kasasiya şikayəti verilib. Bu barədə məlumat verən vəkil Toğrul Babayev bildirib ki, şikayət Ali Məhkəməyə təqdim edilib. Yaxın vaxtlarda şikayət üzrə məhkəmə prosesi keçiriləcək.\nVəkil əlavə edib ki, Ə. İnsanov istintaq təcridxanasından 11 saylı ciddi rejimli cəzaçəkmə müəssisəsinə köçürülüb. T. Babayev müvəkkili ilə görüşdüyünü və səhhətinin normal olduğunu da deyib.\nBəs ciddi rejimli cəzaçəkmə müəssisəsinə köçürülməklə Ə. İnsanov nələrdən məhrum ediləcək?\nMəsələ ilə bağlı "Yeni Müsavat”a danışan vəkil Əsabəli Mustafayev bildirib ki, ciddi rejimli cəzaçəkmə müəssisəsinə köçürülməklə məhkum bir çox rahatlıq və istirahətdən məhrum edilir:\n"Bu, əsasən saxlanma rejimi ilə bağlıdır. Orada istirahət məsələsi, boş saatlar, yatmaq, digər dustaqlarla təmas imkanları, ən əsası isə yaxınlarla görüşlərin, telefon zənglərinin məhdudlaşdırılmasıdır. Bundan əlavə, evdən göndərilən sovqatların alınmasına da digər rejimlərdən fərqli olaraq məhdudiyyət qoyulur. 11 saylı cəzaçəkmə müəssisəsində olmuşam və şəraiti heç də yaxşı deyil. Ərazi olaraq çöllükdə yerləşir və bir qədər külək olan kimi toz-torpaqdan tərpənmək olmur. Eyni zamanda su təminatında da ciddi məhdudiyyətlər var. Qışı soyuq, yayı isti olan köhnə baraklardır. Qısası, şəraiti çox pisdir. Ciddi rejimli cəzaçəkmə müəssisəsinə əsasən maddənin ağırlığına uyğun olaraq məhkumlar göndərilir. Ümumilikdə burada cəzalarını çəkənlərin cinayət əməli ağır cinayətlər kateqoriyasına aiddir. Ona görə də ümumi rejimli deyil, ciddi rejimli cəzaçəkmə müəssisəsində cəzalarını çəkirlər. Konkret olaraq Əli İnsanova gəlincə isə onda artıq residiv var. Məhz buna görə də ciddi rejimli cəzaçəkmə müəssisəsinə köçürülüb. Residiv o deməkdir ki, onda artıq ikinci ağır cinayət əməli var. Birinci və ardınca da ikinci cinayət də ağırdırsa, bu, artıq residiv yaradır”.\nVəkil Əli İnsanovun ciddi rejimli cəzaçəkmə müəssisəsindən azad oluna biləcəyi məsələsinə də toxunub: "Müəyyən müddət keçdikdən və cəzasının bir qismini çəkdikdən sonra yenidən ümumi rejimli cəzaçəkmə müəssisəsinə qaytarıla bilər. Bu, ağır cinayətlərdə 3/2 müddət nəzərdə tutulub. İndi qanunlara dəyişiklik ediləcək və yeni qaydalara görə, artıq cəzanın yarısı çəkildikdən sonra rejim yüngülləşdirilməsi, cəzanın çəkilmə qaydasının dəyişdirilməsi üçün müraciət edə bilərlər”.\nQeyd edək ki, bir müddət əvvəl Qaradağ Rayon Məhkəməsində sabiq səhiyyə naziri Əli İnsanovun barəsində cinayət işi üzrə məhkəmə prosesi yekunlaşıb. Hökmə əsasən, Əli İnsanov 7 il 5 gün müddətinə azadlıqdan məhrum edilib. Hökmdən verilən apelyasiya şikayəti təmin edilməyib.\n2013-cü il martın 14-də Avropa İnsan Hüquqları Məhkəməsi sabiq nazirin ədalətli mühakimə olunmadığı haqda qərar versə də, onun barəsindəki hökm dəyişdirilməyib.


Bakıda genişzolaqlı xidmətlərdən istifadə edənlərin sayı artıb\nBakı Telefon Rabitəsi İstehsalat Birliyi vətəndaşların yüksək keyfiyyətli telefon xidməti ilə yanaşı, bütün multimedia xidmətlərindən faydalanması üçün geniş tədbirlər həyata keçirir.\nBirlikdən verilən məlumata görə, bu istiqamətdə genişzolaqlı rabitə xidmətlərinin göstərilməsini genişləndirmək üçün şəbəkənin ATS-lərində ADSL, ASAM, “Honet” avadanlıqlarının montaj tutumları 2011-ci ilin 9 ayı ərzində 42160 port artırılaraq portların sayı 86424 ədədə çatdırılıb.\nBu vaxta kimi montaj olunmuş portların 56347 ədədi (internet xidməti – 55359 ədəd, İAD avadanlığı ilə telefonların qoşulması – 867 ədəd, videotelefon – 13 ədəd və İPTV üçün – 108 ədəd) istifadəyə verilib. Cari ilin I yarımilliyində genişzolaqlı xidmətlərdən istifadə edən abunəçilərin sayı 18692 ədəd artıb.\nQeyd edək ki, kənar provayderlərə (operatorlara) məxsus ADSL-lər də nəzərə alındıqda BTRİB şəbəkəsində genişzolaqlı xidmətlərdən istifadə etmək imkanlığı 162262 porta çatdırılmış və hazırda həmin portlardan 121380 ədədi (BTRİB – 56347 ədəd, digər provayderlər – 64376 ədəd, Datakom – 657 ədəd) abunəçilərə genişzolaqlı xidmətlərin göstərilməsində istifadə edilir.


İdeal sevgili » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: O, sizin böyük heyranınızdır – həyatındakı bütün ilklər sıralamasını tamamilə sizi diqqətə alaraq yerinə yetirir. Sözün əsl mənasında sizə heyrandır. Bəlkə həyatının mərkəzi siz deyilsiz, amma həyatının mərkəzində olan şeylər içində əminliklə deyə bilərik ki, sizdə varsınız.\nSizi itirməyi əsla istəmir amma bundan qorxmayacaq qədər də özünə güvənən biridir – sizə vurğun, sizi sevir, sizi itirməyi istəmir ancaq bu hal xəstəlik səviyyəsində deyil . Özünə güvənən, nə istədiyini bilən, sizi məcburən deyil, sizin istəyinizlə yanında saxlayan biridir. Nazlı_qız\n# 14 Payiz behane idi belkede yarpaq agacdan bezmisdi ♥ KaMa ♥\n# 13 Dünyanın yarısını qadınlar təşkil edir, digər yarısını isə qadınlar yetişdirir. Qadına qarşı hörmətli ol !!! Catwoman666\n# 12 "All men must die, but we are not men"Daenerys Targaryen Denizimm\n# 9 Of,If I stretch my hands,do you hold them in your hands,Sir?Oh, do you look at my tearful eyes even once? Mrs.Pianist\n# 4 "Qız" var..Qışda mini yubka geyib oğlana görə,QIZda var..Yayda hicab geyib Allaha görə dözür. GUNAY---\n# 3 Gul_Konul


2021, 11 Aprel, bazar, Bakı vaxtı 17:49\nŞər qarışanda yenə kiçik hücrəsinə - cəmi bir pəncərəsi olan, günün günorta çağında belə yarı qaranlıq iki mərtəbəli evin zirzəmisinə döndü. Tozlu, yarıpalçıq pillələri ağır-ağır nəfəs alaraq endi.\nNimdaş boz pencəyini, tozlu şapkasını çıxarıb küncdəki nəmli divara bərkidilmiş köhnə asılqandan asdı. Bəlğəmli öskürək tutdu. Gözləri böyüyərək hədəqəsindən oynayır, çiyinləri kimsə silkələyirmiş kimi titrəyir, nəfəsi az qala kəsilənəcən boğula-boğula öskürürdü. Vurnuxaraq əlini cibinə salıb çirkli dəsmalını ağzına tutdu. Qan qarışıq bəlğəmi görəndə yaxınlaşan aqibətinə zərrə qədər təəssüflənmədi. Necə olsa uşaqlıqdan çəkdiyi səfalətinə bir son veriləcəkdi.\nDünya səfil qoca rəssamdan qurtulacaq, yalnız gecələri döndüyü bu siçovul yuvasının kirayə pulunu ödəmək üçün sevdiyi rəsmlərini satmaq zorunda qalmayacaqdı. Amma üzüldüyü və nəticəsini dəyişməkdə aciz olduğu məqama-qışın soyuğunda, Bakının adamı dağlayan yandırıcı istisində çəkdiyi tablolarının taleyinə üzülürdü. O öləcək, unudulacaq, bəs əsərləri?! Onun ruhunu, fırçasının izini, qəlbinin yanğısını özülə haralara aparacaq?! Hara getsə bu rəsmlər səndən bir şey aparacaq, qoca-deyə gülümsədi...\nAstaca uzandı. Dəmir çarpayı cırıltı ilə xeyli səs-küy qopardı. Nəfəs aldıqca xırıldayan ağ tüklü sinəsi enib-qalxır, gözlərini yavaş-yavaş ətrafı bətninə saran qaranlığa alışdırırdı. Qaranlığı sevirdi. Çünki düşüncələrini sancısız doğa bilirdi. Onu acından ölməkdən xilas edib ömrü boyu aşiq olacağı bir aləmə-sənət dünyasına aparan ustadının, arıq, sarışın, bəstəboy rəssamın səsini eşidirdi sanki:” Unutma oğlum, gördüyün hər kiçik nəsnəni müşahidə et. Eynilə qaranlığa işığa aşiq olduğun kimi sarıl. Hisslərini sev. Pisliyini də yaxşılıq kimi sev. Kinini, nifrətini sevgindən ayırma. Onlar sənin əsərin, sev ki ruhunu rənglərin anlansın. Söyləmək istədiklərini yalnız rənglərin, fırçan anlar. Rənglərinlə seviş. Pulu isə unut. Sənət para ilə ölçülməz. Sənətdə məqsəd pulsa yaratdığın əsər deyil, zibil parçası. O zaman fahişədən fərqin olmaz. Bir araya gələn şeylər deyil onlar...”\nSusamışdı. Ayağa qalxmağa çalışdı. Bədənində daş kimi ağırlıq hiss etdi. Əli ilə havada qaranlığı yarıb kibriti tapdı. Elektrik qəbzlərini ödəmədiyi xeyli vaxt olmuşdu. Şam işığında bənizi kimi saralan divarlara kölgəsi vururdu. Bir neçə natürmort və ağ örtüyə bürünmüş portret, çarpayı, ayağı çatlaq stul, bir-iki qabdan başqa otaqda gözəgələsi heç nə yoxdu. “Çarəsizlik” adlandırdığı ölüm yatağında olan solğun bənizli qadın rəsminin üzərindəki ağ örtüyü çəkdi. Şam işığında gözləri parladı. Kövrək və titrək halda portreti sığalladı. Kasıb komada ölüm yatağında can çəkən dəniz gözlü çarəsiz qadın anası, məsumiyyətini, mavi gözlərini sevdiyi qadındı. Unutmaq istədikcə nəyi unutduğunu yadından çıxarmırdı: balaca oğluna görə anasının çəkdiyi əzab, hıçqırıqları, çörək və sağlığı üçün satdığı məsumiyyəti, itirdiyi qüruru üçün kədərə boğulması, yatağa düşməsi, ölümü və tənha qalan uşaqlığının çarəsizliyi kölgə kimi yetmiş beş ildi arxasında sürünürdü...\nAtasını 1942-ci ildə almanlarla müharibəyə ön cəbhəyə yola salmışdılar. Göz yaşları içərisində hıçqıran anası ilə birgə perronda dayanıb əl sallamışdı fit verən qatara. Arada bir məktublar gəlirdi. Aylar labirint kimi uzanıb illərə calandıqca ötdükcə məktublar da azaldı. Sonra arası kəsildi... və ölüm kağızı gəldi. Anası başını dizlərinə dayayıb saatlarla susmuşdu.\nAltı yaşında sətəlcəm olarkən anasının bir-birinə çarpaz incə, titrək barmaqlarını, dodaqlarındakı pıçıltıları, ilıq nəfəsini qulağının lap dibində hiss etmişdi. Qarlı, soyuq dekabr günü sarı boyalı, alçaq tavanlı taxta evlərinə hündürboy, ortayaşlı, qarabəniz, ağ xalatlı kişi gəlmişdi. Sinəsini, belini müayinə etdikdən sonra iynə vurmuş, balaca oğlan da kiçik çiyinlərini ata-ata xeyli ağlamışdı. Ağ xalatlı anasına baxıb başını yelləmişdi. Stetoskop əlində qapıya tərəf addımlamış, mavi gözlü anasının çarəsiz üzrxahlığını, yalvarışlarını dinləmiş, zərif bədənini balaca oğlanın dərk etmədiyi baxışlarla-ehtiras və eyhamla süzmüşdü. Doktorun kandardan çıxarkən qapının cırıtılı küyündə inildəyib qulağında əriyən sözlərini isə heç başa düşməmişdi: “Xəstə....pis...yoxs...öləcək. Pul yoxsa borcu...cür ödə...əvəzində sağalar...nə sən, nə oğl... ac qalmaz”. Geri dönərkən anasının dolxsunmuş gözlərində qəzəb, qorxu, acizlik vardı. Aclıq və xəstəlik balaca bədənini qırmancladıqca, anası daha çox əndişəli, susqun olurdu...\nBir gün həmin ağ xalatlı doktor peyda oldu evlərində. Əlində qara çörək və bir parça şokolad vardı. Bu ziyarətlərin sayı artdıqca, gözlərinə işıq gəlir, solğun bənizi aydınlaşırdı. Doktorun hər dəvətsiz gəlişi zamanı anası artıq sağalmış balacanı müxtəlif bəhanələrlə harasa göndərirdi. Geri qayıdarkən anasını ağlamaqdan gözləri şişmiş, yanaqları qızarmış, dodaqları göyərmiş, üst başı səliqəsiz, pərişan görkəmdə görərdi. Köhnə taxta stolun üstündə isə bir parça çörək, yağ, qənd, çay vardı. Anası ona əvvəlki kimi baxmırdı, nəzərlərini qaçırmağa çalışır, qəbahətli kimi xəcalət çəkirdi. Mavi gözlüsünün baxışları üçün çox darıxırdı. Xəstələndiyi o günə balaca qəlbində necə lənətlər yağdırırdı. O gündən bu kasıb odada aclıq olmasa da (hətta sevdiyi şokolad da olurdu), anasının gözlərindəki şəfqət, sevic, məsumiyyət yoxa çıxdı. Yerini solğun kədər aldı. İki ildən sonra heç bilmədiyi səbəbdən yatağa düşüb bir neçə ay içində əriyib ilıq nəfəsini itirənə qədər bu kədər baxışlarını tərk etmədi. Anasının kədəri qəlbinə keçdi, onunla böyüdü, ağrıların dərin qatına endirdi. Hər gün molbertini qoltuğuna vurub uzun illərdi ayaqladığı tanış küçələri keçər, döngələri burular, neçə tanış, yad sima görər, bu üzlərdə kök salmış tanış izlərlə qarşılaşırdı. Qoca rəssam üçün hər kəsin bir ortaq nöqtəsi vardı: əzab mimikası. Hər sevincdə, xoşbəxt üzdə, nəsnədə bir ağrı gizlənib. Rəsmlərində bu ortaq nöqtəni sezdirmək istəyirdi. Özündən müştəbeh kolleksiyaçılar isə portretlərinin önündə qaşlarını xüsusi əda ilə qaldıraraq:\n-Hər zaman soyuq əzab motivləri... olmaz belə, canım. Bir az da rəngli, açıq, gurululu, dəbdəbəli, nəşəli şeylər olsun. Ya impressionist ol, ya avanqard üslubu seç. Biz anlamırıq ki hansı üslubda qərar tutmusan? Yenə də qoy qalsın, baxarıq - deyirdi. Beləcə, rəsmlərini bağışladığı, qarşılığında isə heç bir şey görmədiyi qalareyaların qapısı üzünə bağlanar, hücrəsinə yorğun, amma qürur qarışıq təbəssümlə dönürdü. Unutmayacağı həqiqəti vardı. Əsla ilhamına boyunduruq taxmayacaqdı. Bu inadın sonu pis qurtarsa belə, nə tam marinist, impressionist, nə də avanqardist, ekspressionist olacaqdı. Hisslərinin rəngini, xəyal etdiyi, gördüyü nəsnəni kətana anladacaqdı. Rənglərini də bir-birindən ayırmazdı, hər tona qəlbini vermişdi. Ağ-qara , işıq-kölgə, parlaq-solğun cazibəsi kimi...\nHər gün küçədə, sahildə, qumsalda, parkda səfil görkəminə diqqət kəsilən mərhəmət, təəccüb, təəssüf, gah da tənə dolu baxışlardan çəkinmədən fırçasını qatı boyada qarışdırıb ağ kətana çırpırdı. Hər kəs bir adla çağırırdı onu: ”küçə rəssamı”.\nBir bazar səhəri küçə də yasaq oldu. Əllərində dəyənək, boynu yoğun, qarnı piy bağlamış polislər onun kimi yüzlərlə rəssama küçəni də yasaq etdilər. “Yuxarıdandır əmr,” dedilər və şəkillər bir təpiklə havada üzüb daş səkiyə düşdü. Gedərkən də şəhadət barmaqlarını silkələyib:“Küçədə nə çəkmək, nə satmaq olar” dedilər.\nDaha illərlə sevdiyi daş səkiləri ayaqlamaq, küçələri dolanmaq, neon işıqlarla bəzədilmiş kafenin həndəvərindən ötmək, üşüyəndə orda qızınmaq, bir stəkan pürrəngi çay içmək belə istəmirdi. Sanki o an iki əl boğazından yapışırdı. Yenə bəlğəmli öskürək tutur, qəhərdən göynəyirdi. Sanki küçələrini, təpiklə darmadağın etdikləri şəkillərini, çörək yerlərini deyil, qürurunu əlindən almışdılar. Əvvəllər həvəslə rəsmini küçədə çəkir, elə küçədə də qəpik-quruşa satırdı. Alıcılar da amansız olurdu çox zaman. Saatlarla sorğu-sual, mübahisə edirdilər: ”niyə boz, ağ, bənövşəyi rənglərə üstünlük verirsiz?”, “avanqard üslubda az çəkirsiz” , “ucuz verirsiz, səbəb?” və s. Nəhayət, ovcunda kirayə puluna zorla çatacaq miqdarda pul verən müştəri bayaqdan vurduğu çənə boğaz sayəsində, istədiyi qiymətə əldə etdiyi portreti qoltuğuna vurar, məğrurcasına boynunu irəli uzadıb uzaqlaşardı. O isə əlindəki pul üçün heyfslənməz, sadəcə kədərə qərq olaradı. Axı dəridən qabıqdan çıxaraq, soyuğunu istisinə qatdığı saatlarda göy damarları çıxmış barmaqları ilə yaratdığı dünyasını, xəyallarını satmışdı?!\nArtıq payız rüzgarları başlamış, getdikcə çılğınlaşır, yerini bəzən aramla yağan yağışa verirdi.. Molbertin qarşısından çəkilmək istəməsə də fırça, boyalarını toplamışdı. Kimsənin, xüsusən polislərin görünmədiyi yerlərə gedib çıxar, şimalda tanış olmayan gözdən-könüldən uzaq yerləri dolanardı. Bir noyabr axşamı tez-tez qalereyada gördüyü, rəssamlarla qiymət üstündə saatlarla mübahisə edən, kök, buxaqlı, sarışın ingilis kolleksionerdən məktub gəldi. Qalereyaya bağışladığı əsərlərdən bir neçəsini bəyəndiyini, ən əsası “Çarəsizlik” portretinə istədiyi qiyməti ödəməyə hazır olduğunu yazırdı. Gülümsədi. Başını çevirib kağızı kənara itələdi. Taq...Taq...Taq... Taxta qapı bir neçə dəfə zərblə döyüldü. Ayağa qalxıb qapıya yaxınlaşdı. Qaşları tatu, dolu bədənli, təxminən qırx yaşlarında, gözləri qəzəbdən qıyılmış ev sahibəsi onu görən kimi çəhrayı boyalı dodaqlarını hikkə ilə büzüb çığırdı:\n-Hanı pul, hə, səninləyəm, a kişi? Niyə dinmirsən, gözlərini qaçırmaqla əlimdən qurtardın sanma haaa. İki gün sənə möhlət, ya pulu gətir, ya da çıx bu evdən! Nə qədər olar, ağ saçından utan də aaa... Dolu bədənini əsdirə-əsdirə uzaqlaşan qadın hələ də söylənirdi. Sükut içində qapının ağzına çöküb qəzəb və çarəsizlikdən titrəyən əllərini sinəsində çarpazladı. Çəlimsiz bədəni nənni kimi yırğalanırdı...\nKolleksioner sevinclə pulu sayıb qocanı rus dilində qırıq-sökük cümlələrlə məmnun etməyə çalışdı. O isə sanki lal-kar olmuşdu. Gözləri ətrafı zorla seçirdi. Qalareyadan ayrıldığında ingilis kolleksionerin ovcuna saydığı pula belə baxmadı. Sərxoş adam kimi ləngər vura-vura İçərişəhərin giriş qapısına doğru irəlilədi. Payız günəşinin zəif şüaları dənizin üzərində toplanan səhər dumanını yarıb axşam yağışının islatdığı qala divarlarını udmağa cəhd edirdi. Nəmli skamyalardan birinə çökdü. Yaxınlıqdakı antikvar dükanlar xarici turistlər və şəhər əhli ilə dolub daşır, əlində rəngbərəng şar buketi tutan yeniyetmə cır səsi ilə qışqırır, qədim memarlıq üslubunu qorumaqla təmir edilmiş qırmızı kirəmitli evin açıq pəncərəsindən piano səsləri ucalırdı.\nİri göydələnlərin arasından sezilən dumanlı dənizə tərəf boylandı: sanki daş atımı qədər uzaqdaydı. Əlini uzatsa çatacaqmış kimi yaxın, doğma idi. Xəyallarının küncündə əzizlədiyi bir cüt mavi göz kimi... Getdikcə artaraq onu düşüncələr tufanından ayıran səs gələn tərəfə baxdı. Dəniz kimi masmavi gözlərini bəlli olmayan nöqtəyə zilləmiş, dalğalı şabalıdı saçları, əynində rəngi solmuş lacivərdi palto, ayağında uzunboğaz qara çəkmə, sol əlində qırmızı qərənfil dəstəsi, digərində isə əsa tutmuş gənc, hündürboy qız yanından ehmalca ötüb keçdi. Əsasının ucunu daş döşəməyə vuraraq bir neçə addım uzaqlıqdakı skamyanı əli ilə yoxladı. Sonra ehtiyatla əyləşib əsasını dizinə söykədi. Qərənfil buketini qucağına alıb yerindən tərpənmədən saatlarla gözlədi. Axşam qara örpəyini şəhərin üzərinə sərənədək o, qərənfillərdən ancaq bir neçəsini sata bilmişdi. Yenə əsasını taqqıldadaraq incə bədənini gözəl və əzəmətli göstərən uzun boynunu dikəldib İçərişəhərin tinlərindən birində gözdən itdi. Onun ardınca xeyli baxdıqdan sonra qoca rəssamın beyninə işıq doğdu:”Əcaba, ölümü mən seçsəydim, ona məğubiyyətimi bildirməzdən öncə Tanrıdan nə istərdim?!”\nGecəni yata bilmədi. Onsuz da son zamanlar narahat yatır, tez-tez yuxudan oyanırdı. Bütün gecə boyu mavi gözlü kor çiçəkçi qızı düşündü. Gözləri, saçları, kiçik donqar burnu, ətli dodaqları, qaməti necə də anasına bənzəyirdi. Səhər yaxın mürgü vurdu. Röyasında çiçəkçi qızı gördü. Tində gözdən itənə qədər kölgəsini seyr etdi.\nSəhər açılar-açılmaz özünü yenə çiçəkçi qızdan bir neçə addım uzaqdakı skamyanın yanında gördü. Mavi gözlü çiçəkçi qız əsasını eyni ritmdə daş döşəməyə vura-vura yanından ötüb keçdi. Həmişəki yerində ehmalca əyləşib incə və titrək səslə:\n-Çiçək satıram, çiçək... - dedi. Qoca rəssam eyni maraq və şəfqətlə onu izləyirdi. Çox keçmədən gənc oğlan və qız ona yaxınlaşdı. O isə uzun, incə barmaqları ilə bir neçə qərənfili qarşısında dayanmış cütlüyə uzadıb gülümsədi. Elə bu vaxt bəstəboy, üz gözü qızarmış şişman polis serjantı ona yaxınlaşıb əsəbi halda nəsə dedi. Zavallı qucağındakı çiçəkləri bərk-bərk sıxıb çiyinlərini qısdı. Polis serjantı dişlərini qıcayıb əl-qolunu oynatdı. Qəfildən qızın qolundan yapışıb qərənfilləri yerə çırpdı. Qocanın beynində sanki şimşəklər oynadı, qəzəbindən göy damarlı əlləri əsməyə başladı. O anda ağ xalatlı kişinin qarşısında acizanə yalvarışlarla büzüşən anasını xatırladı. Yerindən dəli kimi fırladı. Ayaqları daş kimi ağırlaşmışdı. Yaxınlaşdıqda uzaqlaşan kök polis serjantının:\n-... dəfələrlə dedim. Burda satacaqsansa istədiyim olacaq, ya da dolyamı ver-dediyini eşitdi. Çiçəkçi qızın şüşə tək parlayan masmavi gözləri donmuşdu. Bənizi solğun və kədərli di. Qorxu və gərginlik məngənəsində çırpınan qız hənirti duymuş kimi gözlərini qeyri-bəlli istiqamətə, qocanın sol çiyni üstə çevirdi. Mavi donuq gözlərdə gizlənmiş haray, ümid və qəhər onu sarsıtdı. Çiçəkləri topladı. Əlini pencəyinin cibinə salıb pulu qızın ovcuna basdı. Qızın təəccüblə azca aralanmış dodaqlarına və donuq baxışlarına fikir vermədən əsasını ona uzatdı. Çiçəkçi nəsə demək istədi. Lakin qoca rəssam sürətlə ordan uzaqlaşıb sahilə tərəf yönəldi. Elə bil vicdanı uzun illər ağırlığı altında əzildiyi ağır yükdən qurtulmuşdu. Cibindən bir siqar çıxarıb dodaqlarının arasına qoydu. Dərin qullab alıb qəribə yüngüllüklə dənizin havasını ciyərlərinə çəkdi.


Ürəyin səsi » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nDuyğularımız yoxsa məntiqimiz bizi idarə edər sualı həmişə beyin və ürək arasındakı əlaqəni xatırladır. Hər ikisi də həyati əhəmiyyətə sahibdir amma beyin ölümü reallaşsa da insan yaşamağa davam edər. Yaxşı ürək ? Ürək dayandığında hərşeyin sonu gəldi deməkdir.\nBir döyüşü idarə edən komandirin ölümündən sonra necə ki, xalq darmadağın olub təslim olursa ürəkdə də vəziyyət eynidir. Məğlub olmuşsa əgər ürək digər orqanlar çoxdan təslim olmuşdur deməkdir.\nBədənin saatı kimidir ürək.. Atdığı müddətcə həyat davam edir deməkdir. Ana bətnində ilk ayda atmağa başlayan ürəyin neçə illərcə insana xidmət etdiyini düşünmək belə buna kifayətdir.\nHər canlı kimi insan da Allahın bir möcüzəsidir əslində.. Təsəvvür edin bədəniniz musiqidir.Ürək bədən orkestrasının şefi, digər orqanlar isə olmazsa olmaz dediyimiz alətlər kimidir. Gecə və gündüz fikirləşmədən hər biri böyük bir fədakarlıqla vəzifələrini yerinə yetirərək möhtəşəm bir əsər ortaya çıxarırlar..\nQorxu, təlaş, narahatlıq, hirs, hüzn, sevinc kimi hər cür duyğu şəxsən ürəyimizə təsir edir.. Ən kiçik bir həyəcanda həssas ürəyimiz dərhal təsirlənir.\nƏn həssas və həyati orqanımız olması səbəbiylə bir insana aid olan hər cür davranış üçün həmişə ünvan olaraq ürək göstərilmişdir.\nÜrək, o cür qiymətli və günahsız bir orqan olmasına baxmayaraq gah təmiz ürəkli, gah pis ürəkli kimi ünvanlar əldə etdirir sahibinə.\nÜrəyimizlə sevmişik, ürəyimizlə nifrət etmişik. Ürəyimizi bəzən sonuna qədər açmışıq bəzən də küsmüş içimizə möhkəm-möhkəm bağlamışıq.\nÜrəyin yaddaşı varmı deyəcəksiniz amma ürək yaxşılığı da unutmamış, pisliyi də.. Yerinə görə kövrək kimi , yerinə görə də daş kimi…\nRuhun pisliyi ürəyə aid olmamalıdır.. Çünki, hər ürək gözəldir. Vədəsi çatana qədər də saat kimi işləməlidir. Ruhu da tərbiyə edən insanın şəxsən özüdür.\nHamımız eyniyik əslində təmiz ürəkli dediyimiz insanların iki dənə ürəyi yoxdur... Ürəyimiz əsl vəzifəsinin öhdəsində bütün insani dəyərləri də içində saxlamalı ki dünya daha mənalı olsun.. Yaşamaq dad versin.\nÜrəkdən ürəyə axan həmişə sevgi və gözəllik olsun..\n14 avqust 2012 12:14\n22 iyul 2012 13:00\n21 iyul 2012 17:31\ntewekkur gozel ve maragli megaleye gore ))\n20 iyul 2012 17:03\n20 iyul 2012 14:28\nÜrəkdən ürəyə axan həmişə sevgi və gözəllik olsun..super\n20 iyul 2012 12:40\nsagolun gozel meqaleye gore....\n20 iyul 2012 12:24\ncanim super cox beyendim tesekkur edirem...........=))\n20 iyul 2012 10:23\n19 iyul 2012 23:52\ntewekkurler super meqaledir cox xowuma geldi.\n19 iyul 2012 22:18\n19 iyul 2012 22:14\n19 iyul 2012 21:32\nSEVGİYE NİFRET EDİREM..SAGOLUN...\nrəkdən ürəyə axan həmişə sevgi və gözəllik olsun..tewekkurler\n19 iyul 2012 20:58\nWooww.. coh gozeldiyeee =))\nCox sag ol gozel sozlere gore.........


HAKİMİYYƏTİN MƏNASIZ GÖRÜŞLƏRİ |\nHAKİMİYYƏTİN MƏNASIZ GÖRÜŞLƏRİ\nAzərbaycan hakimiyyəti elə bir acınacaqlı vəziyyət yaradıb ki, onun bundan sonra da yalançı görüşləri davam etdirməkdən başqa çıxış yolu tapmır: “Bu minvalla, bu mövqeilə başqa nə edə bilərlər ki? Əgər Azərbaycan hüquqi dövlət kimi, qüdrətli ordusu olsaydı vəziyyət bu yerə gəlib çatmazdı. Bunu isə etmədilər. Əgər qüdrətli ordu olsaydı, zamanında münaqişə dinc yolla deyil herbi yolla edilərdi. Yəni qüdrətli ordu, demokratik dövlət olandan sonra heç ordunun müdaxiləsinə ehtiyac qalmayacaqdı, ermənilər geri çəkilməyə məcbur olacaqdılar. Amma təəssüflər olsun ki, Azərbaycan iqtidarı başda Ölkə başçısı olmaqla başqa yol tutdu”. Və buna da davam edir.\nGÜLTƏKİN HACIBƏYLİ : “İRANIN ÇEVRƏSİ DARALDIQCA ÖZÜNÜ QORUMA HƏRƏKƏTLƏRİ AQRESSİVLƏŞİR”


Lerik: ötən il bitkiçilik və heyvandarlıq məhsulları istehsalında 12 faiz artım qeydə alınıb » Xeberfakt.az\nLerik: ötən il bitkiçilik və heyvandarlıq məhsulları istehsalında 12 faiz artım qeydə alınıb\nFevralın 13-də Lerik Rayon Mədəniyyət Mərkəzində keçirilən yığıncaqda ötən il rayonda sosial-iqtisadi inkişaf sahəsində görülmüş işlər və qarşıda duran vəzifələr müzakirə edilib.\nAZƏRTAC-ın bölgə müxbiri xəbər verir ki, tədbir iştirakçıları əvvəlcə ümummilli lider Heydər Əliyevin abidəsi önünə gül dəstələri düzərək xatirəsini ehtiramla anıblar.\nYığıncaqda hesabat məruzəsi ilə çıxış edən Lerik Rayon İcra Hakimiyyətinin başçısı Rövşən Bağırov bildirib ki, son illər ölkəmizdə həyata keçirilən iqtisadi islahatlar Lerik rayonunun da inkişafında çox böyük irəliləyişlərə səbəb olub. 2017-ci ildə rayonda əsas sahələr üzrə məhsul istehsalının həcmi xeyli artıb.\nQeyd olunub ki, 2017-ci ildə rayonda 52434,7 min manatlıq bitkiçilik və heyvandarlıq məhsulları istehsal edilib. Bu, əvvəlki illə müqayisədə 5598,2 min manat və ya 12 faiz çoxdur. 1377 hektarda kartof, 318,5 hektarda müxtəlif növ tərəvəz, 25 hektarda tütün və 269,3 hektarda digər yazlıq bitkilər əkilib, əvvəlki illə müqayisədə 2471,3 ton çox taxıl istehsal olunub. Sahələrdən 17350,1 ton kartof, 4127,9 ton tərəvəz, 262,3 ton paxlalı bitkilər, 1117,6 ton meyvə tədarük edilib.\nMəruzədə vurğulanıb ki, rayonda ənənəvi kənd təsərrüfatı sahələrinin bərpası sahəsində də müəyyən işlər görülüb. Ötən il 25 hektarda tütün, ilk dəfə olaraq 50 hektarda 60 mindən çox fındıq tingi əkilib. 42 ton yaşıl tütün yarpağı, 14500 kiloqram quru tütün yığılaraq təhvil verilib. Rayonda tütünçülüyün inkişafı üçün geniş imkanlar var.\nHesabat ilində rayonda sosial məsələlərin həllinə də diqqət artırılıb, bu sahədə bir sıra layihələr həyata keçirilib, 975,6 min manat dəyərində tikinti-abadlıq işləri görülüb. Lerik şəhərinin içməli su təchizatının yaxşılaşdırılması və kanalizasiya sisteminin yaradılması ilə bağlı Qosmalian-Lerik yüksəktəzyiqli magistral su xətti, həmçinin şəhərdaxili su və kanalizasiya xətlərinin bir hissəsi çəkilib, bir neçə məhəllədə sututarlar inşa edilib. Hazırda içməli suyun təmizlənərək əhaliyə verilməsi, eləcə də çirkab suların təmizlənməsi üçün qurğular tikilir. 2017-ci ildə rayonda 1740 yeni iş yeri açılıb ki, onlardan 994-ü daimi iş yerləridir.\nMüzakirələrdə çıxış edən rayon maliyyə idarəsinin rəisi Elman Abbasov, kənd təsərrüfatı idarəsinin rəisi Mahmud Zahidov, Qarabağ müharibəsi əlilləri, veteranları və şəhid ailələri İctimai Birliyi Lerik rayon şöbəsinin sədri Veysəl Məlikov və başqaları ötən il rayonda sosial-iqtisadi sahədə görülmüş işlərdən danışıb, mövcud problemlərlə bağlı təkliflərini bildiriblər.\nYığıncaqda Prezident Administrasiyasının məsul işçisi Habil Əzənmədov iştirak edib.\nYasamal İcra Hakimiyyəti 2017-ci ilə yekun vurdu\nƏt və yumurtanın qiyməti bahalaşdı\nKənd təsərrüfatı məhsullarının istehsalçı qiymətləri ucuzlaşıb\nEkologiya və təbii sərvətlər naziri Daşkəsən rayon ictimaiyyətinin nümayəndələri ilə görüşüb\nElman Mehdiyev Lerik ictimaiyyəti ilə görüşüb


Ermənistanda gizli Amerika laboratoriyası, Xəzərdə ABŞ hərbçiləri - LAVROV İKİ NAZİRİ HƏDƏLƏDİ .\n11 İyun 2018 17:15 Turkustan.info\nDaha bir münaqişəli vəziyyət isə Ermənistan və Qazaxıstan ərazisində ABŞ-ın maliyyə dəstəyi ilə açılan bioloji laboratoriyalarla bağlıdır. “Bizim xüsusi xidmətlər və alimlər həmin laboratoriyalarla bağlı gərgindir və narahatdır. Onlar niyə bu laboratoriyaları Qərbi Avropa ölkələrində açmır?”-rusiyalı diplomat deyib. Mənbə əlavə edib ki, Moskva Ermənistan və Qazaxıstandakı həmin bioloji laboratoriyalara çıxış əldə etmək istəyir. Məlumata görə hətta Yerevanla bioloji tədqiqatlar sahəsində əməkdaşlığa dair ayrıca sənədin imzalanması nəzərdə tutulur. /Virtualaz.org/\nSuyumuza nələr qatırlarmış – Müdhiş fakt


Xuraman Şuşalıdan ŞAD XƏBƏR - FOTO - xanimlar ucun qadin xeberleri\nXuraman Şuşalıdan ŞAD XƏBƏR - FOTO\nMüğənni Xuraman Şuşalı ailə qurmasının 7-ci ildönümünü qeyd edir.\nXanim.az axşam.az-a istinadən bildirir ki, ifaçı bu münasibətlə sosial şəbəkədə paylaşım edib. Əri ilə şəklini İnstaqram hesabında yerləşdirən Xuraman bunları yazıb:\n"Beləcə 7 ili başa vurduq. Şükür Allaha, bağça-bağım bar gətirib... Allah ömrümüzü bərəkətli etsin, yarım".\nQeyd edək ki, Xuraman rejissor Elçinlə ailəlidir. Cütlüyün 3 övladı var.\nXəbərlər Baxılıb: 1810 Tarix: 10 avqust 2017\nŞOK! İlhamə Quliyevanın ölümündə görün hansı məşhurun əli var - HƏBS EDİLDİ - FOTO\nAzərbaycanın xalq artisti, mərhum sənətkar İlhamə Quliyevanın vəfatından təxminən il yarım keçməsinə baxmayaraq, hələ də sənətkarın sağlığında baş vermiş məlum xoşagəlməz hadisələrlə bağlı söz-söhbət səngimək bilmir. xəbə\nSON DƏQİQƏ! Azərbaycanda bu yeyinti məhsulunun qiyməti İKİ DƏFƏ BAHALAŞDI\nAvropada kərə yağı böhranı başlayıb. -ın "Report"a istinadən verdiyi məlumata görə, ilin əvvəlindən Avropada kərə yağının qiyməti 100% artım göstərib. Ancaq iyun ayında kərə yağı 14% bahalaşıb. Buna səbəb kimi sü\nİcra başçısının yeni işə götürdüyü xanım müavini görün kimdir? - FOTOLAR\nXəbər verdiyimiz kimi, Sabunçu Rayon İcra Hakimiyyəti (RİH) başçısının yeni müavini vəzifəsinə təyinat olub. Bu vəzifəyə Fərəcova Rəna Möhübbət qızı təyin edilib. "Qaynarinfo" xəbər verir ki, Rəna Fərəcova Azərbayca\nMüəllimədən RƏZALƏT! Şagirdi ilə intim əlaqədə olub sonra... +18 VİDEO\n37 yaşlı qadın teatr müəlliminın qız şagirdiylə intim əlaqədə olduğu məlum olub. -a istinadən xəbər verir ki, 37 yaşlı Sarah Barton adlı teatr müəllimi qız şagirdi ilə intim əlaqəyə girdiyi üçün ömürlük olaraq peşəsində\nŞOK! Əli Həsənovun "Gelandewagen"lə adam öldürən nəvəsi məhkəmədə GÖRÜN NƏ ETDİ\nBaş nazirin müavini Əli Həsənovun nəvəsi Nail Allahverdiyev barəsində olan məhkəmə qərarından apellyasiya şikayəti verilməyib. xəbər verir ki, bu barədə APA-ya vəkil Sevdiyar Bayramov məlumat verib. O, müvəkkili ilə görüşmədiyin\n45 yaşlı kişi ilə sevgili olan Ayseldən ÜZÜCÜ XƏBƏR gəldi - "Mənim üçün çox çətindir"\nMüğənni Aysel Əlizadə qeyri-səmimi insanları xoşlamır. İfaçı bu barədə "ATV maqazin onlarla"ya danışıb:. " Qarşımdakı insanda qeyri-səmimilik görəndə o məni acıqlandırır. Mənimlə səmimi olmayan insanla münasibə\nSON DƏQİQƏ! Xanımı itirən Səbuhi Xanlarov ÖZÜNDƏN ÇIXDI: "Toydu, bayramdı, şənlikdi, nolub? "\n11:38. Bu gün saytında aktyor Səbuhi Xanlarovun həyat yoldaşının uzun sürən xərçəng xəstəliyindən sonra vəfat etməsi ilə bağlı xəbər yayılıb. Az öncə bu xəbər elə həmin sayt tərəfindən təkzib olunub. Aktyorun bacısı Vəf\nSON DƏQİQƏ! Azərbaycanlı sabiq məmurun səhhəti qəflətən pisləşdi - HAZIRDA...\nƏvvəlki Rabitə və Yüksək Texnologiyalar Nazirliyi (RYTN) Aparatının sabiq rəhbəri Vidadi Zeynalovun səhhəti pisləşib. reporta istinadən xəbər verir ki, o, Penitensiar Xidmətinin Müalicə Müəssisəsinə yerləşdirilib və hazırd\nRəqsanənin oteldə yayılan bu videosu REKORD QIRIR ... + 18 VİDEO\nTürkiyədə istirahət edən müğənni Rəqsanə İsmayılova həmin anları təqibçiləri ilə bölüşməyi unutmur. Müğənni oteldə qaldığı "nömrə"dən axşam saatlarında çəkdiyi videonu sosial şəbəkə hesabında paylaşaraq, özünü orad\nSəmra Rəhimli qısa geyimi ilə diqqət çəkdi - FOTOLAR Murad Dadaşovdan oğlu ilə YENİ FOTO ATV-nin efirində Çingiz Əhmədovun mikrofonunu bağladılar "İki günə heç kim acından ölməz" - Kərim marketlərdəki "çörək davası" ndan danışdı "Saxtadır, yalan danışır, özünü mələk kimi göstərir" Damla Koronavirus xəstələri bu dərmanla MÜALİCƏ EDİLDİ "Başımda nankorlar əvəzinə gəlinciklər otursun" - Elza Seyidcahan Koronavirus gözə necə təsir edir? – Həkim detalları sadaladı Manaf Ağayev bahalı avtomobillərindən danışıb\nsonxeber.az sonxeberler.az makiyaj instagram geyim şəkilləri hamiləlik qadin saytlari hipertoniya xəstəliyi seksi geyim üzü nəmləndirən maska kosmetika hakistalar yaxsi ovlad


“Diffamasiyadan müdafiə haqqında” qanun layihəsi Venesiya Komissiyasına göndərilib\n2021, 20 İyun, bazar, Bakı vaxtı 03:04\nPrezident Administrasiyasının ictimai-siyasi məsələlər şöbəsinin müdiri Əli Həsənov oktyabrın 18-də “Media forum” saytına bildirib ki, Mətbuat Şurasının hazırladığı “Diffamasiyadan müdafiə haqqında” qanun layihəsi rəy verilməsi üçün Avropa Şurasının Venesiya Komissiyasına göndərilib: “Prezident Administrasiyası qanun layihəsini Venesiya Komissiyasına təqdim edib. Hazırda layihə öyrənilir. Onu Venesiya Komissiyası ilə birgə təkrar müzakirə edəcəyik. Bundan sonra isə qanunun qəbul olunması proseduralarına başlanacaq”.\nŞöbə müdirinin sözlərinə görə, layihəni Venesiya Komissiyası ilə müzakirə edib işləri əlaqələndirmək Prezident Administrasiyasının məsul şəxslərinə tapşırılıb: “Qanunun qəbulu üçün Venesiya Komissiyası ilə məsləhətləşmələr aparılır. Layihəni Mətbuat Şurası tək deyil, digər jurnalist təşkilatları ilə birgə hazırlayıb. Prosesdə Prezident Administrasiyası da iştirak edib” – deyə Əli Həsənov bildirib.\nBu qanunun qəbul edilməməsinə görə Azərbaycan hökuməti uzun müddətdir ki, tənqidlər altındadır. Rəsmilər isə bildirirlər ki, onsuz da uzun müddətdir Azərbaycanda jurnalistlərin böhtan və təhqirə görə cinayət məsuliyyətinə cəlb olunmasına moratorium qoyulub.


İranda aksiyanın əsas təşkilatçısı həbs olunub » Xeberdar.net\nOrdu komandanlığı bildirib ki, aksiyaların təşkilatçıları “Xalqın Mücahidləri” qruplaşması olub\nİran İnqilab Keşikçiləri Korpusu (SEPAH) baş komandanı Məhəmməd Əli Cəfəri son hadisələrlə bağlı geniş açıqlama ilə çıxış edib. “Təsnim” Xəbər Agentliyinin məlumatına görə, ordu komandanı baş verənləri düşmənlərin təxribatı adlandırıb.\nSon olayları “yeni fitnənin boşa çıxması” adlandıran Cəfər açıqlamasında bildirib ki, təxribatçılar dinc etirazçıları öldürüb daha sonra qətllərə görə hökumət qüvvələrini ittiham etmək istəyiblər. Ancaq hüquq-mühafizə orqanlarının hazırlığı və xalqın bəsirəti sayəsində bu cəhdlər baş tutmayıb.\nSEPAH komandiri bəyan edib ki, təxribatçıların liderləri ələ keçib. Onun sözlərinə görə, təxribatçılar “Xalqın Mücahidləri” qruplaşması tərəfindən təlim keçilmiş və hazırlanmış şəxslər olub.\nEyni zamanda Cəfəri ABŞ, İsrail və Qərb ölkələrinin İran xalqına dəstək çağırışlarının saxta olduğunu deyib və əlavə edib ki, onlar həqiqətən də İran xalqına kömək etmək istəsəydilər embarqoları ləğv edərdilər. Eyni zamanda o, baş verənlərin hökumətin mövqeyini gücləndirəcəyinə işarə edib. Sitat: “Allah İslam İranın düşmənlərini axmaq olaraq yaradıb. Çünki onlar iranlıların aşuraçı, azadlıqsevər və mübarizə məktəbini bilmədikləri üçün hər dəfə böhran yaratmağa çalışanda xalq və hökumət rəsmiləri arasında həmrəylik və birliyi daha da artırırlar”.\nSEPAH komandiri eyni zamanda hökumətə də mesaj verib. Cəfəri bildirib ki, iqtisadi problemlər, bahalıq və işsizlik hər zaman İran xalqının dərdləri sırasında olub. Bu səbəbdən də rəsmilərin xalqın problem və çatışmazlıqlarını öyrənib və həll etməyə çalışması lazımdır.\nQeyd edək ki, SEPAH komandanı ilə yanaşı, yanvarın 4-də İran ordusu komandanı Əbdülrəhim Musavəi də açıqlama ilə çıxış edib. Ordu komandanı yaydığı rəsmi açıqlamada qeyd edib ki, xalq və hökumət qüvvələri baş verən etirazları yatırıb. Ancaq ehtiyac yaranacağı təqdirdə hərbi qüvvələr də hərəkətə keçməyə hazırdır. Təhlükəsizlik qüvvələrinə təşəkkür edən Musəvi bildirib ki, İranda nümunəvi təhlükəsizlik vəziyyətinin pozulmasında ABŞ, İsrail və eləcə də “Xalqın Mücahidləri” qruplaşmasının rolu olub. Eyni zamanda bildirib ki, İran ordusu bu cür provokasiyaların qarşısını almaq üçün hərəkətə keçməyə hazırdır.\nXatırladaq ki, İranda aksiyalar dekabrın 28-də Məşhəd şəhərində başlayıb. Sosial tələblər, işsizlik, bahalaşma şüarları ilə başlayan aksiyalar sonradan siyasi tələblərə çevrilib, hökumət və rejim əleyhinə çağırışlar olub. İğtişaşlar nəticəsində 12 nəfər aksiya iştirakçısı, bir neçə asayiş keşikçisi öldürülüb. Hazırda hadisələrin sangidiyi, əsas etirazların dayandığı bildirilir.


“Ana, qorxuram, deyə bilmərəm, məni öldürərlər” » AzNews.info -Xəbər portalı\n“Ana, qorxuram, deyə bilmərəm, məni öldürərlər”\nBAKU.WS qafqazinfo-ya istinadən xəbər verir ki, 2008-ci il təvəllüdlü Nihad Mehdiyevin anası Xəyalə Mehdiyeva bildirib ki, oğlunu küçədən qaraçılar qaçırıb:\n“Oynamaq üçün küçəyə çıxıb, oradan tutub aparıblar. Onu bıçaqla qorxudublar, gecələr onlarla birgə “podval”larda qalıb. Nihad deyir “bıçağı böyrümə dirəyib dedilər ki, get, dilən, bizə pul gətir”. Sonra da məcbur dilənməyə gedib, orada da polislər dilənçi kimi saxlayıb şöbəyə aparıblar.\nQaraçılar son bir ildə dəfələrlə uşağımı aparıb diləndiriblər. Hər dəfə oğlumu qarşımda oturdub demişəm, “Nihad, səni kim diləndirir, kim döyür, mənə de”. Hər dəfə də deyirdi, “ana, qorxuram, deyə bilmərəm, məni öldürərlər”. Bundan öncəkilərdə axşamlar evə gəlirdi, bu dəfə 3 gün buraxmayıblar. Mən işdə oluram deyə Nihad evdə nənəsi ilə qalırdı. Oğlumun psixologiyası pozulub, müalicə olunmalıdır. Çölə çıxmağa qorxur, deyir onu yenə aparacaqlar”.\nDaxili İşlər Nazirliyinin Mətbuat xidmətinin rəis müavini, polis polkovniki Orxan Mansurzadə vətəndaşın iddialarına münasibət bildirib. O.Mansurzadə deyib ki, X.Mehdiyevin iddiaları həqiqətdən uzaqdır:\n“Nihad Mehdiyev tez-tez yaxınlıqdakı qonşu uşağı ilə birgə çıxıb şəhərin müxtəlif iri ticarət mərkəzlərinin qarşısında dilənirmiş. Aprelin 7-də həmin qonşu uşağı ilə birgə çıxaraq “Nəriman Nərimanov” metrostansiyasının yaxınlığında yerləşən parkda dilənərkən polis əməkdaşları tərəfindən saxlanılıb. Yetkinlik yaşına çatmayanların Müvəqqəti Saxlanma Yerinə təhvil verilib. Aprelin 8-i axşam anası 12-ci Polis Bölməsinə müraciət edib, ona elə oradaca bildirilib ki, övladınız filan yerdə saxlanılır və gedib təhvil almaları deyilib. Hər iki valideyn uşaqlarını götürdükdən sonra, aprelin 10-da şöbəyə dəvət olunub və onlara övladlarını nəzartədən kənar qoymaları, uşaqların avara və dilənçiliklə məşğul olmaları, təhsildən yayınmalarının yolverilməzliyi izah olunub və onlara xəbərdarlıq edilib.\nTarix: 12/04/2019 18:02\nBakı metrosunda uşağı unudublar\nBakıda itkin düşən uşaq danışdı – VİDEO\nŞOK! Ana sevgilisi ilə əylənməyə getdi: - 18 aylıq usağı qarışqalar evdə diri-diri yedi\nAzərbaycandakı qaraçılar uçota alınacaq


Ev Cəmiyyət Ukrayna prezidenti Azərbaycana gəlir\nUkrayna prezidenti Vladimir Zelenski.\nUkrayna Prezidenti Vladimir Zelenski bu gün Azərbaycana rəsmi səfərə gələcək.\nMəlumata görə, səfər iki gün davam edəcək. Səfər çərçivəsində bir sıra ikitərəfli sənədlərin imzalanması gözlənilir.\nİki ölkə prezidenti Ukrayna-Azərbaycan biznes forumunun işində iştirak edəcəklər. Bundan başqa, Zelenski Azərbaycanın Ukrayna icmasının nümayəndələri ilə görüşəcəklər.\nXatırladaq ki, bu, Prezident seçildikdən sonra Zelenskinin Bakıya ilk səfəridir.\nƏvvəlki məqaləƏrdoğan ABŞ-ı “İncirlik” hərbi bazasını bağlamaqla hədələyir\nNövbəti məqalədə‘Wizz Air’ Ermənistandan uçuşlara başlayır: Gümrüdən London və Parisə 25 avroya\n“Bu tələblər irəli sürüləndə xalqımızın Paşinyan adlı birinin mövcudluğundan xəbəri yox...